sagorsarker/bangla-wikipedia huggingface dataset:
কিম সু হিয়ন

কিম সু হিয়ন (; জন্মঃ ফেব্রুয়ারি ১৬, ১৯৮৮) একজন দক্ষিণ কোরিয়ান অভিনেতা যিনি টেলিভিশন ড্রামা সিরিজ "ড্রিম হাই" (২০১১),"মুন এমব্রেসিং দ্য সান" (২০১২), "মাই লাভ ফ্রম দ্য স্টার" (২০১৩), "দ্য প্রডিউসার" (২০১৫) এবং চলচ্চিত্র "দ্য থিভ্স" (২০১২) এবং "সিক্রেটলি, গ্রেটলি" (২০১৩) ইত্যাদি নাটকে অভিনয়ের জন্য সুপরিচিত। টিভি নাটকে তার অনবদ্য সাফল্য সমগ্র এশিয়া জুড়ে তাকে হালিয়ু তারকা হিসেবে সুপ্রতিষ্ঠিত করেছে।
কিম তার মায়ের উৎসাহে ও নিজের অন্তর্মুখী স্বভাব কাটিয়ে উঠতে হাইস্কুলে পড়াকালে অভিনয়ের ক্লাসে অংশ নিতেন। তার বাবা কিম ছং হুন আশির দশকে "সেভেন ডলফিন" ব্যান্ডের দলনেতা গায়ক ছিলেন কিন্তু তিনি সু-হিয়নের ছোটবেলাতেই পরিবার ত্যাগ করেন। কিম ২০০৯ সালে জুং-আং বিশ্ববিদ্যালয়ের চলচ্চিত্র ও নাট্যকলা বিভাগে ভর্তি হন। 
২০১৫ সালে গণমাধ্যমে প্রথম প্রকাশ পায় যে, কিম জু না নামে কিম সু হিয়নের একটি সৎ বোন আছে। কিম জু না ২০১৬ সালে সংগীত প্রতিযোগিতা প্রোডিউস ১০১ এ অংশগ্রহণ করেছিল।
কিম সু হিয়ন ২০০৭ সালে "কিমচি চিজ স্মাইল" নাটকে সহ-অভিনেতা হিসেবে টেলিভিশনে পদার্পণ করেন। এবং ২০০৮ সালে মূল ভূমিকায় “"জঙ্গল ফিস"” নাটকে। যেটি সত্য ঘটনার উপর নির্মিত হয়েছিল, এটি তুলে ধরেছিল গুরুত্বপূর্ণ সমস্যাগুলোকে যার মধ্যে ছিল বিদ্যালয়গুলোতে প্রতরণা, বিদ্যালয়ের প্রতিযোগিতার মান এবং মিথষ্ক্রিয় ব্লগিং নব উপায়ে। নাটকটি অসংখ্য পুরস্কার লাভ করে।
২০০৯ সালে কিম অভিনয় করেন সল্পদৈর্ঘ্য চলচ্চিত্র “"ওর্স্ট ফ্রেন্ডস"” এ যেটি সেরা সামাজিক নাটক পুরস্কার জিতে "মিসে এন সিন শর্ট ফিল্ম ফেস্টিভাল" এ। 
কিমকে আরো উপরে নিয়ে যায় "উইল ইট স্নো ফর ক্রিসমাস?" এবং "জায়ান্ট" নাটকে তার পুরুষ মূল ভূমিকাইয়। যেটি তাকে পরবর্তিতে তার প্রথম অভিনেতা পুরস্কার এনে দেয়। পুরস্কার নেয়ার সময় তিনি জনপ্রিয় “১০ বছরের প্রতিজ্ঞা” স্বীকৃত বক্তৃতা দেন এবং বলেন "“অনুগ্রহ করে আমাকে ভালমত দেখাশুনা করুন আগামী দশ বছর আমার প্রতি আরো দৃষ্টি দিয়ে, আমি সত্যিকারের অভিনেতা হয়ে উঠব।”" 
কিম একটি পারিবারিক নাম হয়ে যান ২০১১ সালে একটি দেশীয় ভাঁড় ভূমিকায় অভিনয় করে কৈশোর নাটক "“ড্রিম হাই”" এ অভিনয় করে । 
কিমের জনপ্রিয়তা আকাশচুম্বী হয় যখন সে “মুন এম্ব্রাসিং দা সান” নাটকে অভিনয় করে "রাজা লি হিওন" এর তরুণ ভূমিকায়। নাটকটি সেসময়কার সেরা নাটক হয় এবং "জাতীয় নাটক" খেতাব পায়। 
২০১২ সালে কিম বড় পর্দায় পদার্পণ করেন "“দা থিবস"” ছবির মাধ্যমে যেটি ছিল "অসিন ইলেভেন" এর কোরিয়ান ভার্সন। ছবিটি ১২.৯ মিলিয়নের বেশি টিকেট বিক্রি করে কোরিয়ার চলচ্চিত্র ইতিহাসের দ্বিতীয় সর্বোচ্চ ব্যাবসাসফল ছবি হয়ে উঠে।
২০১৩ থেকে ২০১৪ পর্যন্ত কিম অভিনয় করেন "এসবিএস" এর ধারাবাহিক নাটক "মাই লাভ ফ্রম দা স্টার" এ। কিম একজন ভীনগ্রহীর ভূমিকায় অভিনয় করেন যে পৃথিবীতে অবতরণ করেছে জসিয়ন রাজবংশের সময় এবং চারশ বছর পর হালয়ু তারকা চয়িং সং-ই এর প্রেমে পড়ে। নাটকটি স্থানীয় এবং আন্তর্জাতিকভাবে জনপ্রিয়তা লাভ করে। "৭ম কোরিয়ান ড্রামা এওয়ার্ড" এ কিম লাভ করেন "দায়সুং(মুখ্য পুরস্কার)" যেটি কোরিয়ার টেলিভিশনে সর্বোচ্চ পুরস্কার।
দ্বিমেরু উপপাদ্য

দ্বিমেরু উপপাদ্য () গণিতশাস্ত্রের উত্তল বিশ্লেষণ উপক্ষেত্রে ব্যবহৃত একটি উপপাদ্য যেটি একটি শঙ্কু তার দ্বিমেরুর সমান হবার জন্য আবশ্যক ও যথেষ্ট শর্তসমূহ প্রদান করে। এটিকে ফেনশেল-মোরো উপপাদ্যের একটি বিশেষ রূপ বলা যেতে পারে।
যদি C কোন অশূন্য সেট  formula_1 ,যেখানে formula_2 লিনিয়ার স্পেস, তবে দ্বিমেরু শঙ্কু  formula_3 হবে
যেখানে formula_5 হলো উত্তল বহিরাবরণ । 
formula_1 সেটটি অশূন্য বদ্ধ উত্তল শঙ্কু হবে যদি ও কেবল যদি formula_7  formula_8, যেখানে formula_9 দ্বারা ধনাত্বক দ্বি-শঙ্কু বোঝায় । 
অথবা C যদি অশূন্য উত্তল শঙ্কু হয়, তবে দ্বিমেরু শঙ্কু হবে
যদি formula_11  formula_12formula_13 support function  এবং  formula_14 formula_15 হবে যদি ও কেবল যদি formula_16
বেইজিং শহরের পরিবহন ব্যবস্থা

বেজিং হল চিন এর রাজধানী ও রাজনৈতিক শহর।এই শহরটি সড়ক পথ রেলপথ এর দ্বারা দেশের বিভিন্ন অংশের সঙ্গে যুক্ত রয়েছে।বেইজিং মেট্রো রেল বেজিং শহরের গনপরিবহন এর পরিসেবা দেয়।এছাড়া রয়েছে বাস এর দ্রুত পরিবহন ব্যবস্থ।বেজিং এ রয়েছে লাইট রেল বা ট্রাম এর ব্যবস্থা।
বেজিং শহর লহর চিন এর উত্তর অংশের পরিবহন বা যোগাযোগ ব্যবস্থার কেন্দ্র বা নোড।শহরটিতে প্রসস্ত দ্বি- মুখী মহাসড় এর দ্বারা ঘিরে ফেলা হয়েছে।এছাড়া শহরের কেন্দ্র থেকে উপকন্ঠ বা পার্শ বর্তী এলাকা যুক্ত রয়েছে এক্সপ্রেসওয়ের দ্বারা।সড়ক পথে যাত্রী পরিবহনের জন্য রয়েছে দ্রুত গতির বাস পরিবহন বা বাস র্যাপিড সিস্টেম।শহরটির সঙ্গে পার্শবর্তী শহরের মধ্যে বাস পরিসেবা রয়েছে।
বেইজিং-থিয়েনচিন আন্তঃনগরী রেলপথ বা বেইজিং-থিয়েনচিন উচ্চগতির রেলপথ হল চীন এর উচ্চগতির রেলপথগুলির একটি। এই রেলপথটি চীনের রাজধানী শহর বেইজিং থেকে বন্দর শহর থিয়েনচিন পর্যন্ত চলে গেছে। এই রেলপথে বেইজিং ও থিয়েনচিন শহরের মাঝে তিনটি স্টেশন রয়েছে। রেলপথটি শুরু হয়েছে বেইজিঙের দক্ষিণ বেইজিং রেলস্টেশনে এবং শেষ হয়েছে থিয়েনচিন শহরের থিয়েনচিন রেলস্টেশনে। এই পথের মোট দৈর্ঘ্য ১১৬ কিলোমিটার।এই ১১৬ কিলোমিটার রেলপথ অতিক্রম করতে সময় লাগে ৩০০ মিনিট এর মত।এই পথে সর্বোচ্চ ৩৫০ কিলোমমিটারর প্রতি ঘণ্টায় ট্রেন চলাচল করে।তবে এই রেলপথে ট্রেন এর গড়গতি হল ৩৩০ কিলোমিটার প্রতি ঘণ্টা।এই রেলপথটি নির্মাণ করা হয়েছে উড়াল পথে।
বেইজিং-সাংহাই উচ্চগতির রেল চীন এর দুই বৃহৎ অর্থনৈতিক অঞ্চলকে যুক্ত করেছে। এই রেলপথের উত্তরে রয়েছে চীন এর রাজধানী বেইজিং ও বোহাই অর্থনৈতিক রিম এবং দক্ষিণে রয়েছে দেশের বাণিজ্যিক রাজধানী সাংহাই। এই রেলপথের মোট দৈর্ঘ্য ১৩১৯ কিলোমিটার।
চীনারা দেশের রেল ব্যবস্থার আমুল পরিবর্তন ও রেলপথ তথা দেশের দ্রুতগতির অর্থনীতির সঙ্গে তালমেলাতে দেশে উচ্চগতির রেলপথের স্থাপনের কথা ভাবে। এইভাবে ১৮ এপ্রিল ২০০৮ সালে চীন এর প্রথম উচ্চগতির রেলপথ বেইজিং-সাংহাই উচ্চগতির রেল এর নির্মাণ শুরু হয় এবং ১৫ নভেম্বর ২০১০ সালে রেলপথের নির্মাণ শেষ হয় ও পরীক্ষামূলক যাত্রা শুরু করে চীনের প্রথম উচ্চগতির রেল । ৩০ জুন ২০১১ সালে চীনে প্রথম যাত্রী বাহী উচ্চগতির রেল চালু হয়।
বেইজিং-সাংহাই উচ্চগতির রেলপথের মোট দৈর্ঘ্য ১৩১৯ কিলোমিটার । এই পথের সর্বচ্চ ৩৮০ কিলোমিটার /ঘণ্টা বেগে রেল চলতে সক্ষম। বেইজিং থেকে সাংহাই যেতে সময় লাগে ৩ ঘণ্টা ৫৮ মিটনিট। যার গড়গতি প্রায় ৩২৯ কিমি। এই উচ্চগতির রেলপথে মোট ২৪ টি রেল স্টেশন রয়েছে।
হার্ডির উপপাদ্য

গণিতশাস্ত্রে হলোমার্ফিক ফাংশনের  বৈশিষ্ট্য বর্ণনার জটিল বিশ্লেষণের ফলাফল হলো হার্ডি'র উপপাদ্য। গণিতশাস্ত্রে হলোমার্ফিক ফাংশন বিশ্লেষণ করতে এটি ব্যবহার করা হয়।
ধরা যাক, কোন জটিল সমতলে একটি মুক্ত গোলকের  হলোমার্ফিক ফাংশন হলো formula_1 formula_2 ,যখন এটি ধ্রুব ফাংশন নয় ,তখন হার্ডির উপপাদ্য হবে, 
formula_4  formula_5
মিলিমিটার

মিলিমিটার (ইন্টারন্যাশনাল বুরো অব ওয়েট এন্ড মিজার্স দ্বারা স্বীকৃত, এসআই একক এমএম) হল দৈর্ঘ্য পরিমাপের একক, যা মেট্রিক পদ্ধতিতে ব্যবহৃত হয়। এক মিটারের এক হাজার ভাগের এক ভাগকে এক মিলিমিটার বলে। এটি ১০০০ মাইক্রোমিটার এবং ১০০০০০০ ন্যানোমিটারের সমান। ১ মিলিমিটার  (নিখুতভাবে ০.০৩৯৩৭০) ইঞ্চির সমান হয়।
১৯৮৩ সাল থেকে দৈর্ঘ্য পরিমাপের একক হিসেবে আন্তর্জাতিক ভাবে মিটার ব্যবহৃত হয়ে আসছে । আলো শূন্যস্থানে ১/২৯৯৭৯২৪৫৮ সেকেন্ডে যে দূরুত্ব অতিক্রম করে সে দূরত্ব হলো এক মিটার । আর এক মিটারের ১/১০০০ ভাগ হলো এক মিলিমিটার ।অতএব ১/২৯৯৭৯২৪৫৮০০০ সেকেন্ডে আলো যে দূরত্ব অতিক্রম করে তাকে এক মিলিমিটার বলে।
Chinese, Japanese এবং Korean (CJK) অক্ষরের সাথে সঙ্গতি রাখার জন্য নিম্নোক্ত ইউনিকোড প্রতীক ব্যবহার করা হয়ঃ
১) মিলিমিটার (㎜) - code U+339C
২) বর্গ মিলিমিটার (㎟) - code U+339F
৩)ঘন মিলিমিটার (㎣) - code U+33A3
মেট্রিক পদ্ধতিতে সবচেয়ে ক্ষুদ্রতম পরিমাপ হল মিলিমিটার ।   তবে ভার্ণিয়ার ক্যালিপার্স দিয়ে এখন ০.০১ মিলিমিটার পর্যন্তও পরিমাপ করা যায় । .
মিলিমিটার পরিমাপ নির্ণয় করার জন্য সবচেয়ে জনপ্রিয় পরিমাপক হলো মিটার স্কেল। এছাড়াও অন্যান্য যন্ত্র দিয়ে নিখুত পরিমাপ করা যায়।
ইয়াহিয়া পেত্রা

সুলতান ইয়াহিয়া পেত্রা ইবনে আলমরহুম সুলতান ইবরাহিম পেত্রা (১০ ডিসেম্বর ১৯১৭ – ২৯ মার্চ‌ ১৯৭৯) ছিলেন মালয়েশিয়ার ষষ্ঠ সম্রাট। ১৯৭৫ সালের ২১ সেপ্টেম্বর থেকে মৃত্যুর পূর্ব পর্যন্ত তিনি সম্রাট ছিলেন। তিনি কেলানতানের দ্বাদশ সুলতান।
ইয়াহিয়া পেত্রা কোতা ভারুতে জন্মগ্রহণ করেন। তিনি ছিলেন সুলতান ইবরাহিম পেত্রার দ্বিতীয় ছেলে।
ইয়াহিয়ার নিঃসন্তার চাচা তুঙ্কু ইসমাইল তাকে লালনপালন করেছেন। ইসমাইল পরে সুলতান হন। ইয়াহিয়াকে পেনাঙের ফ্রান্সিস লাইট স্কুলে পড়াশোনার জন্য পাঠানো হয়। এরপর তিনি ইংল্যান্ডে লেখাপড়ার উদ্দেশ্যে যান। তার চাচা সুলতান ইসমাইল ১৯৩৯ সালের ২১ জুলাই তাকে "তুঙ্কু তেমেংগং" নিযুক্ত করেছিলেন। পর তার বাবা সুলতান ইবরাহিম ১৯৪৫ সালের ৬ ফেব্রুয়ারি তাকে "তুঙ্কু বেন্দাহারা" নিযুক্ত করেন। ইয়াহিয়া ১৯৪১ থেকে ১৯৪৮ সাল পর্যন্ত কেলানতানের বিভিন্ন প্রশাসনিক দায়িত্বপালন করেছেন।
তুঙ্কু ইন্দ্রা পেত্রা ছিলেন সুলতান ইবরাহিমের বড় ছেলে। সুলতান ইবরাহিম তার নিঃসন্তান ভাই সুলতান ইসমাইলের উত্তরসূরি হওয়ার পর তুঙ্কু ইন্দ্রা পেত্রা ১৯৪৪ সালের ২৫ অক্টোবর "রাজা মুদা" তথা উত্তরাধিকারী মনোনীত হন। তবে ইবরাহিমের সাথে দ্বন্দ্বের ফলে ১৯৪৮ সালের ১ ফেব্রুয়ারি তাকে অপসারণ করে ইয়াহিয়াকে উত্তরাধিকারী মনোনীত করা হয়।
সুলতান ইবরাহিমের মৃত্যুর পর ইয়াহিয়া পেত্রা ১৯৬০ সালের ৯ জুলাই কেলানতানের সুলতান হন। ১৯৬১ সালের ১৭ জুলাই কোতা ভারুর ইসতানা বালাই বেসারে তার অভিষেক হয়।
সুলতান ইয়াহিয়া পেত্রা ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত ডেপুটি ইয়াং দি-পেরতুয়ান আগং ছিলেন।
ষষ্ঠ সম্রাট নির্বাচনের সময় সবচেয়ে জ্যেষ্ঠ শাসক পাহাঙের আবু বকর এবং জোহরের সুলতান ইসমাইল উভয়ে দায়িত্বগ্রহণ করতে অস্বীকৃতি জানান। স্বাস্থ্যগত কারণে সুলতান ইয়াহিয়াও রাজি ছিলেন না। তবে পরে তিনি সিদ্ধান্ত বদল করেন। ১৯৭৫ সালের ২১ সেপ্টেম্বর ইয়াহিয়া পেত্রা মালয়েশিয়ার সম্রাট হন।
সুলতান ইয়াহিয়া ১৯৭৯ সালের ২৯ মার্চ ইসতানা নেগারায় মৃত্যুবরণ করেন। তাকে কোতা ভারুর রাজকীয় কবরস্থানে দাফন করা হয়।
তিনি তুঙ্কু জয়নবকে বিয়ে করেছিলেন। তুঙ্কু জয়নবের উপাধি ছিল "রাজা পেরেমপুয়ান" ও রাজা পেরমাইসুরি আগং। সুলতান ইয়াহিয়া ও তুঙ্কু জয়জবের এক ছেলে ও ছয় মেয়ে রয়েছে।
ট্রেভর নোয়া

ট্রেভর নোয়া (ইংরেজি Trevor Noah; জন্ম ২০শে ফেব্রুয়ারি ১৯৮৪)  একজন দক্ষিণ আফ্রিকান কমেডিয়ান, রেডিও ও টেলিভিশন উপস্থাপক এবং অভিনেতা।  বর্তমানে তিনি মার্কিন কেবল টেলিভিশন চ্যানেল কমেডি সেন্ট্রালের গভীর রাতের নকল সংবাদের অনুষ্ঠান দ্য ডেইলি শো উপস্থাপনার দায়িত্বে আছেন।
ট্রেভর নোয়া দক্ষিণ আফ্রিকার জোহানেসবার্গে জন্মগ্রহণ করেন। তার মা, প্যাট্রিশিয়া নম্বায়্যিসেলো নোয়া (Patricia Nombuyiselo Noah), খোসা বংশোদ্ভূত, এবং তার বাবা রবার্টের পূর্বপুরুষগণ সুইস জার্মানি । তার শৈশবে তার মা ইহুদি ধর্মে. ধর্মান্তরিত হন। নোয়া কৈশোরের দিনগুলো কাটান ম্যারিভেল প্রাইভেট স্কুল এন্ড কলেজ নামক জোহানেসবার্গের একটি ক্যাথলিক স্কুলে  । তার জন্মের সময়কালে বর্ণবৈষম্যনীতি বা আপার্টহাইটের কারণে তার বাবা-মায়ের সম্পর্ক বেআইনি বলে গণ্য হতো। দক্ষিণ আফ্রিকান সংখ্যালঘু শ্বেতাঙ্গ সরকারের শাসনামলে তার মাকে কারাবরণ করতে হয় ও জরিমানার শিকার হতে হয়  আর তার বাবাকে ফেরৎ পাঠিয়ে দেয়া হয় সুইজারল্যান্ডে । নোয়া বেড়ে উঠেন তার মা আর নানী নোমালাইজো ফ্রান্সিস নোয়ার কাছে।   ছোটবেলায় প্রতি রবিবার তিনি রোমান ক্যাথলিক গির্জায় প্রার্থনা অনুষ্ঠানে যোগ দিতেন। .
এলেন ডিজেনারাস

এলেন লি ডিজেনারাস (ইংরেজি : Ellen Lee DeGeneres), (জন্ম ২৬ জানুয়ারি ১৯৫৮) একজন আমেরিকান কমেডিয়ান, টেলিভিশন উপস্থাপক, অভিনয়শিল্পী, লেখক, এবং প্রযোজক। তিনি প্রখ্যাত দি এলেন ডিজেনারাস শো-এর উপস্থাপনা করেন। এখন পর্যন্ত তিনি ২০ বার পিপল’স চয়েজ পুরস্কার পেয়েছেন, যা ইতিহাসে সর্বোচ্চ। তাছাড়া এ পর্যন্ত তিনি ২ বার অস্কার-এর উপস্থাপনা করেছেন।
চলচ্চিত্র অভিনেত্রী হিসেবে তিনি মিস্টার রং (১৯৯৬), এডটিভি (১৯৯৯), দ্যা লাভ লেটার (১৯৯৯) এ অভিনয় করেছেন। পিক্সার এর এনিমেটেড চলচ্চিত্র, ফাইন্ডিং নিমো (২০০৩) ও ফাইন্ডিং ডরি (২০১৬) - তে তিনি ডরি চরিত্রের কন্ঠ প্রদান করেন।
চাঁদপুর বন্দর

চাঁদপুর বন্দর বাংলাদেশের একটি প্রাচীন নদীবন্দর। এই বন্দরটি মেঘনা নদী এর পূর্ব তীরে অবস্থিত। এই বন্দরটি এখন যাত্রী পরিবহনকারী বন্দর হিসাবে কাজ করছে। তবে এই বন্দরে সামান্য কিছু পণ্য দ্রব্য ও পরিবহন করা হয়। এই বন্দর থেকে ঢাকা ও বরিশাল রুটে জাহাজ বা যাত্রীবাহী লঞ্চ চলাচল করে।
চাঁদপুর বন্দর প্রতিষ্ঠার সঠিক সময় জানা যায়নি, তবে অনুমান করা হয় এই বন্দরটি হাজার বছরের পুরোনো। এই বন্দরটি মেঘনা নদীর ভাঙ্গনের ফলে ক্রমে পূর্ব দিকে সরে এসেছে। এই ভাবে বন্দরটি প্রায় ৯ কিলোমিটার পূর্বে সরে এসেছে। এই বন্দরটির ব্যাপক ব্যবহার শুরু হয় ব্রিটিশ আমলে ব্রিটিশ ভারত এর একটি নদীবন্দর হিসাবে। এই সময় এই বন্দর থেকে পাট জাহাজে করে কলকাতা নিয়ে যাওয়া হত। দেশ বিভাগের পর চাঁদপুর বন্দর পূর্ব পাকিস্তানের মধ্যে চলে যায়। ১৯৭১ সাল থেকে এটি বাংলাদেশের একটি গুরুত্বপূর্ণ নদী বন্দর হিসাবে পরিচিত হতে থাকে।
চাঁদপুর বন্দরটি প্রধানত ব্যবহৃত হয় যাত্রী পরিবহনের জন্য। কিন্তু এই বন্দরটিতে গত ২০০ বছরেও কোনো স্থায়ী নৌ-টার্মিনাল নির্মাণ করা হয়নি। যা বন্দরটির যাত্রী পরিবহনকে করে তুলেছে কঠিন। ২০০১ সালে নদীর ভাঙ্গনের ফলে বন্দরটি আরও সমস্যায় পড়ে। কিন্তু এখনও এর কোনো প্রতিকার করা হয়নি।
এই বন্দর থেকে ঢাকা ও বরিশাল রুটে জাহাজ চলে। এই বন্দরকে ব্যবহার করে বহু মানুষ ঢাকা শহরে পাড়ি দেন।
এই বন্দরটি চট্টগ্রাম বন্দর থেকে দেশের অভ্যন্তরে পণ্য পরিবহনের সময় ব্যবহৃত হয়।
ভারত ও বাংলাদেশ পণ্য পরিবহনের জন্য নৌ চুক্তি স্বাক্ষর করেছে। এই চুক্তিতে ভারত বাংলাদেশের বন্দর ও বাংলাদেশ ভারতের বন্দর ব্যবহার করতে পারবে। এই চুক্তির আওতায় চাঁদপুর বন্দরকে রাখা হয়েছে। এর ফলে এই বন্দরের উন্নয়ন এর কথা চলছে।
পাঁচ রাজবংশ ও দশ রাজ্য কাল

পাঁচ রাজবংশ ও দশ রাজ্য কাল, পাঁচ রাজবংশ নামেও পরিচিত, দশম শতাব্দীতে সামন্ততান্ত্রিক চীনের ইতিহাসে একটি রাজনৈতিক বিপ্লব কাল। এই সময়ে পাঁচটি রাজবংশ মধ্য চীনের সমভূমিতে তাদের রাজত্ব প্রতিষ্ঠা করে, পাশাপাশি আরও দশটি রাজ্য চীনের বিভিন্ন স্থানে, বিশেষ করে দক্ষিণ চীন অঞ্চল বিজয় করে রাজত্ব শুরু করে।
৯০৭ সালে তাং রাজবংশ পতনের পর এই যুগ শুরু হয় এবং ৯৬০ সালে সং রাজবংশ প্রতিষ্ঠার পূর্ব পর্যন্ত স্থায়ী হয়। অনেক রাজ্য ৯০৭ সালের পূর্বে স্বাধীন হয় এবং পাঁচ রাজবংশ ও দশ রাজ্য কাল শেষ হওয়ার পরেও উত্তর হান রাজ্য ৯৭৯ সাল পর্যন্ত ঠিকে ছিল।
পাঁচ রাজবংশ ছিল:
দশ রাজ্য ছিল:
বিভিন্ন ইতিহাস গ্রন্থে দশটি রাজ্যের উল্লেখ থাকায় এই যুগ দশ রাজ্য কাল নামে পরিচিত। কয়েকজন ইতিহাসবেত্তা, যেমন বো ইয়াং এগারটি রাজ্যের উল্লেখ করেছেন, যার মধ্যে ইয়ান ও ছি অন্তর্ভুক্ত এবং উত্তর হান রাজ্যকে পরবর্তী হান হিসেবে অন্তর্ভুক্ত করে বাদ দেন।
এই সময়ে অন্যান্য রাজত্বের মধ্যে উল্লেখযোগ্য ছিল ইয়ান, ছি, ঝাও, য়িয়ু জিয়েডুশি, ডিংনান জিয়েডুশি, য়ুপিং জিয়েডুশি, ছিংইউয়ান জিয়েডুশি, য়িন, গানচৌ, শাচৌ, এবং লিয়াংঝও।
তাং রাজবংশ শেষে সামন্ততান্ত্রিক সরকার আঞ্চলিক সামরিক শাসক "জিয়েডুশি"কে অধিক ক্ষমতা প্রদান করে। পাঁচ রাজবংশ ও দশ রাজ্য কালে প্রধান জিয়েডুশিরা হলেন
উত্তর চীন
দক্ষিণ চীন
দক্ষিণ চীন উত্তর চীনের থেকে বেশি শক্তিশালী হওয়া স্বত্ত্বেও যুদ্ধবিগ্রহের ফলে এতে বিভাজন দেখা দেয়। দক্ষিণ তাং য়ু রাজ্য দখল করার পূর্ব পর্যন্ত তারা প্রতিবেশী রাজ্যের সাথে যুদ্ধে লিপ্ত ছিল। ৯৪০ সালে মিন ও চু আন্তঃদ্বন্দ্বে জড়িয়ে পড়লে দক্ষিণ তাং এই সুযোগ গ্রহণ করে এবং ৯৪৫ সালে মিন ও ৯৫১ সালে চু রাজ্য ধ্বংস করে। মিন ও চু রাজ্যের বাকি অংশ দীর্ঘদিন ছিংইউয়ান জিয়েডুশি ও য়ুপিং ডিয়েডুশি নামে পরিচিত ছিল। এভাবে দক্ষিণ তাং দক্ষিণ চীনের সবচেয়ে প্রভাবশালী রাজ্য হয়ে ওঠে।
৯৬০ সালে সং রাজবংশ প্রতিষ্ঠিত হলে তারা চীনকে পুনরায় একত্রিত করার জন্য দৃঢ়প্রতিজ্ঞ হয়ে ওঠে। তারা ৯৬৩ সালে জিংনান ও য়ুপিং ডিয়েডুশি, ৯৬৫ সালে পরবর্তী শু, ৯৭১ সালে দক্ষিণ হান, এবং ৯৭৫ সালে দক্ষিণ তাংকে পরাজিত করে। ৯৭৮ সালে য়ুয়ুয়ে ও ছিংইউয়ান জিয়েডুশি তাদের রাজ্য উত্তর সংয়ের কাছে অর্পণ করলে দক্ষিণ চীন একটি কেন্দ্রীয় সরকারের অধীনে আসে।
সিডনি বার্ক

সিডনি ফ্রাঙ্ক বার্ক (; জন্ম: ১১ মার্চ, ১৯৩৪) ট্রান্সভাল প্রদেশের প্রিটোরিয়ায় জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৬২ থেকে ১৯৬৫ সময়কালে দলের পক্ষে দুই টেস্টে প্রতিনিধিত্ব করেন তিনি। ঘরোয়া ক্রিকেটে নর্থ ইস্টার্ন ট্রান্সভাল ও অরেঞ্জ ফ্রি স্টেটে খেলেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন সিডনি বার্ক।
প্রিটোরিয়ায় জন্মগ্রহণকারী বার্ক মাঝারি কিংবা নিচের সারিতে ডানহাতি ব্যাটসম্যান হিসেবে খেলতেন। এছাড়াও ডানহাতে ফাস্ট-মিডিয়াম বোলার ছিলেন। ১৯৫৪ থেকে ১৯৬৮ সময়কালে ঘরোয়া প্রথম-শ্রেণীর ক্রিকেটে নর্থ ইস্টার্ন ট্রান্সভাল ও অরেঞ্জ ফ্রি স্টেটের সদস্য ছিলেন। উভয় দলই জাতীয় পর্যায়ের কারি কাপ প্রতিযোগিতায় দূর্বল অবস্থানে ছিল। বার্কের ব্যাটিং কিংবা বোলিং তেমন প্রভাববিস্তার করেনি। কিন্তু, ১৯৬১-৬২ মৌসুমে বেশ কয়েকজন বোলারের আঘাতের কারণে ও দল নির্বাচকমণ্ডলীর সদিচ্ছায় নতুন খেলোয়াড়দেরকে জাতীয় দলে অন্তর্ভুক্ত করা হয়।
নিউজিল্যান্ডের বিপক্ষে পাঁচ টেস্ট সিরিজের তৃতীয় টেস্টে তার অভিষেক ঘটে। অভিষেক টেস্টে ব্যক্তিগত সাফল্য অর্জিত হলেও দক্ষিণ আফ্রিকা পরাজয়বরণ করে। প্রথম ইনিংসে ৬/১২৮ পান ও দ্বিতীয় ইনিংসে ৫/৬৮ লাভ করেন। ঐ টেস্টে তিনি ১১/১৯৬ পেয়েছিলেন। তার এ সাফল্যটি ১৯২২-২৩ মৌসুমে ইংল্যান্ডের বিপক্ষে আল্ফ হলের ১১/১১২-এর পর দক্ষিণ আফ্রিকানদের মধ্যে দ্বিতীয় সেরা ছিল। মার্চ, ২০১৭ সাল পর্যন্ত সিডনি বার্ক ও আল্ফ হল অভিষেকে ১০ বা ততোধিক উইকেট লাভের কৃতিত্ব দেখান। এছাড়াও সতীর্থ ফাস্ট বোলার গডফ্রে লরেন্সের আঘাতের কারণে বার্ককে ৮১ ওভার বোলিং করতে হয়েছিল। উইজডেন এ প্রসঙ্গে মন্তব্য করে যে, প্রথম ইনিংসে নিউজিল্যান্ড ৩৮৫ রান তুলে খেলার নিয়ন্ত্রণ নিলেও দ্বিতীয় ইনিংসে সম্মুখসারির ব্যাটসম্যানেরা বার্কের ইন-সুইঙ্গারে ব্যতিব্যস্ত ছিলেন। দৃশ্যতঃ তিনি বোলিং করে স্থির মূর্তিমান ছিলেন। তার এই অবিস্মরণীয় বোলিং করা স্বত্ত্বেও তাকে পরের টেস্টে বাদ দেয়া হয় ও তিন বছর ধরে টেস্ট ক্রিকেট থেকে দূরে থাকা পিটার হেইনকে অন্তর্ভুক্ত করা হয়। কিন্তু সাফল্য না পাওয়ায় নির্বাচকমণ্ডলী নিল এডকক ও পিটার পোলককে সিরিজের চূড়ান্ত টেস্টে অন্তর্ভুক্ত করান।
১৯৬৩-৬৪ মৌসুমে অস্ট্রেলিয়া সফরের জন্য মনোনীত হননি। কিন্তু, নর্থ ইস্টার্ন ট্রান্সভাল দলের অধিনায়কের দায়িত্ব পালন করেন। ঘরোয়া ক্রিকেট মৌসুমে মাত্র ৮.৪৫ গড়ে ৩৫ উইকেট নেন ও নিজস্ব সেরা বোলিং মৌসুম অতিবাহিত করেন। এ প্রসঙ্গে উইজডেন মন্তব্য করেন যে, অস্ট্রেলিয়া সফরের জন্য বেশ কয়েকজন খেলোয়াড় দল থেকে বাদ পড়লেও তারা তাদের অন্তর্ভুক্তির জন্য দৃঢ়ভাবে প্রত্যয়ী ছিল। ফলশ্রুতিতে দল নির্বাচকমণ্ডলী ১৯৬৪-৬৫ মৌসুমে টেস্ট প্রস্তুতিমূলক খেলায় তাকে মনোনীত করেন। সফরকারী ইংল্যান্ডের বিপক্ষে একপেশে খেলায় তিনি কোন উইকেট লাভে ব্যর্থ হন।
টেস্টে প্রথম অংশগ্রহণের ঠিক তিন বছর পর বার্ককে একই দলের বিপক্ষে সিরিজের তৃতীয় টেস্টে নেয়া হয়। এবার তিনি কোন উইকেট না পেলেও ড্র হওয়া ঐ টেস্টে ব্যাট হাতে দৃঢ়তা দেখান। এরপর তাকে দল থেকে বাদ দেয়া হয় ও যার আর কোন পুণরাবৃত্তি ঘটেনি।
১৯৬৭ সালে দক্ষিণ আফ্রিকান ইউনিভার্সিটিজ দলকে নিয়ে সফলভাবে ইংল্যান্ড সফর করেন। উইজডেনের প্রতিবেদনে তাকে ব্যবস্থাপকের দায়িত্ব পালনসহ কোচের দায়িত্ব নেয়ার কথা উল্লেখ করে।
মালয়েশিয়া–হংকং সম্পর্ক

মালয়েশিয়া–হংকং সম্পর্ক হল মালয়েশিয়া এবং হংকং রাষ্ট্রদ্বয়ের মধ্যকার দ্বিপাক্ষিক সম্পর্ক।
"এক দেশ, দুই নীতি" আইন অনুযায়ী গণপ্রজাতন্ত্রী চীনই হংকংয়ের কূটনৈতিক এবং প্রতিরক্ষাসম্পর্কিত সকল বিষয়ের দায়িত্ব পালন করে। তবে অর্থনীতি, বাণিজ্য, ব্যবসা এবং মনিটরিং সম্পর্কিত বিষয়ে হংকং উল্লেখযোগ্য স্বায়ত্তশাসন ভোগ করে।
গণপ্রজাতন্ত্রী চীনের বিশেষ প্রশাসনিক অঞ্চলের অংশ হিসেবে হংকং কুয়ালালামপুরে অবস্থিত চীনের দূতাবাস দ্বারাই প্রতিনিধিত্ব করত। মালয়েশিয়ার সাথে হংকংয়ের বাণিজ্যিক সম্পর্ক সিঙ্গাপুরে অবস্থিত হংকং ইকোনোমিক অ্যান্ড ট্রেড অফিস দ্বারাই নিয়ন্ত্রিত হয়। ৩১শে মে, ১৯৭৪ সালের আগ পর্যন্ত মালয়েশিয়া গণপ্রজাতন্ত্রী চীনের সাথে কূটনৈতিক সম্পর্ক স্থাপন করেনি। ওয়ান চাইয়ে মালয়েশিয়ার একটি কনস্যুলেট জেনারেল রয়েছে। ২রা জুলাই, ১৯৭১ সালে এ সম্পর্ক প্রতিষ্ঠিত হয়। হংকং তখন ব্রিটিশ আইনের অধীনে থাকায় এ অফিসটি কমিশন হিসেবে পরিচিত ছিল, যেমনটা অন্যান্য কমনওয়েলথভুক্ত রাষ্ট্রের ক্ষেত্রে হয়েছিল। ১৯৯৭ সালে সার্বভৌমত্ব স্থানান্তরের কারণে কমিশনটিকে কনস্যুলেট জেনারেলে উন্নীত করা হয় এবং কমিশনারকে কনস্যুল-জেনারেল পদে উন্নীত করা হয়।
২০১০ সালে হংকং এর বাণিজ্যিক সহযোগীদের মধ্যে মালয়েশিয়ার অবস্থান ছিল দশম। মোট বাণিজ্যের পরিমাণ ২০০৯ সালে ছিল ৮৭.২ বিলিয়ন হংকং ডলার ডলার (এইচকে) থেকে ২০১০ সালে বেড়ে ১১০.৫ বিলিয়ন এইচকেতে গিয়ে দাঁড়ায়। পরবর্তীতে ২০১৩ সালে মোট বাণিজ্যের পরিমাণ আরো ১৪.৬৫ বিলিয়ন বাড়ে। ২০০৯ সালে হংকংয়ে বিনিয়োগকারীদের মধ্যে মালয়েশিয়ার অবস্থান ছিল ১৮তম, যার মধ্যে ইনওয়ার্ড ডিরেক্ট ইনভেস্টমেন্ট বা প্রত্যক্ষ বিনিয়োগের পরিমাণ ছিল ১৬.৫ বিলিয়ন এইচকে, আর মালয়েশিয়ায় হংকংয়ের বিনিয়োগ ছিল ৪৩.৯ বিলিয়ন এইচকে।
২০১০ সালে মালয়েশিয়ায় প্রত্যক্ষ বৈদেশিক বিনিয়োগে (এফডিআই) হংকং-এর অবস্থান ছিল তৃতীয় বৃহত্তম। মোট বিনিয়োগের পরিমাণ ছিল ২.৭৭ বিলিয়ন আরএম। এ অর্থ নয়টি নতুন প্রকল্প, দুইটি ক্রমবর্ধমান প্রকল্পসহ মোট এগারটি প্রকল্পে বিনিয়োগ করা হয়। হংকংয়ে বিভিন্ন মালয়েশিয়ান প্রতিষ্ঠানের মোট ৭টি আঞ্চলিক সদর দপ্তর, ১৯টি আঞ্চলিক অফিস, ৩৩টি স্থানীয় অফিস রয়েছে। ২০১২ সালে দ্বৈত রাজস্ব প্রত্যাহার এবং রাজস্ব ফাঁকি রোধে একটি চুক্তি স্বাক্ষর করেন।
হংকং এবং মালয়েশিয়ার দ্বিপাক্ষিক বাণিজ্যের বার্ষিক বৃদ্ধিহার ২০০৬ থেকে ২০০৮ সালে ৮ শতাংশ বাড়ে। দ্বিপাক্ষিক বাণিজ্যের বৃদ্ধির পরিমাণ ছিল ২৭ শতাংশ।
মালয়েশিয়া থেকে চীনের মূল ভূখণ্ডে পণ্য প্রবেশের জন্য হংকং অন্যতম প্রবেশপত্র। ২০০৬ থেকে ২০১০ সালে হংকংয়ের মাধ্যমে চীনের মূল ভূখণ্ড এবং মালয়েশিয়ার মধ্যে পুনঃরপ্তানির পরিমাণ বাড়ে ১০ শতাংশ। ২০০৯ সাল থেকে ২০১০ সালে এ পুনঃরপ্তানির পরিমাণ ৩৫ শতাংশ বেড়ে ৮১ বিলিয়ন এইচকে থেকে ৬০.২ বিলিয়ন এইচকেতে পৌছায়।
হংকং ২০১০ সালে ২৪.৫ বিলিয়ন এইচকের পণ্য মালয়েশিয়ায় পুনঃরপ্তানি করে। মালয়েশিয়ায় রপ্তানিকৃত প্রধান পণ্যসামগ্রী হল ইলেকট্রিক্যাল মেশিনারি, সাধারণ যন্ত্রপাতি এবং সরঞ্জাম, এবং ইলেকট্রনিক যন্ত্রাংশ, টেলিযোগাযোগ ও শব্দ ধারণ করার যন্ত্রসামগ্রী, অফিস মেশিন, স্বয়ংক্রিয় তথ্য প্রক্রিয়াকরণ যন্ত্র ইত্যাদি প্রধান। ২০১০ সালে মালয়েশিয়া থেকে ৮৪.৭ বিলিয়ন এইচকের পণ্য আমদানি করে হংকং।
২০১২ সাল পর্যন্ত হংকংসহ চীন থেকে মালয়েশিয়ায় চিকিৎসার উদ্দেশ্যে গমনকারী ভ্রমণকারীর সংখ্যা ২০১০ সালের তুলনায় দ্বিগুণ হয়। ২০১০ সালে এ সংখ্যা ছিল ৭,৫০০, যা ২০১২ সালে ১৫,০০০ হয়েছে।
মালয়েশিয়া–রাশিয়া সম্পর্ক

মালয়েশিয়া–রাশিয়া সম্পর্ক (; মালে "হু-বানগান মালয়েশিয়া—রাশিয়া") হল মালয়েশিয়া এবং রাশিয়া রাষ্ট্রদয়ের মধ্যকার দ্বিপাক্ষিক সম্পর্ক। এপ্রিল, ১৯৬৮ সাল থেকে কুয়ালালামপুরে রাশিয়ার এবং ১৯৬৮ সালের মস্কোতে মালয়েশিয়ার দূতাবাস রয়েছে।
১৯৬৭ সালের ৩রা এপ্রিল সোভিয়েত ইউনিয়ন মালয়েশিয়ার সাথে সম্পর্ক স্থাপন করে। সেই সময়েই একটি বাণিজ্য চুক্তি স্বাক্ষরিত হয়। ১৯৬৭ সালের নভেম্বর মাসে সোভিয়েত ট্রেড রিপ্রেজেন্টেশান স্থাপিত হয়। ১৯৭০ সালে সোভিয়েত শিক্ষার্থীদের প্রথম দল মালে পড়তে মালায়া বিশ্ববিদ্যালয় আসে। দুই দেশের মধ্যে ১৯৭২ সালের ৪ অক্টোবর, অর্থনীতি এবং প্রযুক্তিগত সহযোগিতা বিষয়ক একটি চুক্তি স্বাক্ষরিত হয়।
১৯৮০ এর পুরো দশক জুড়ে আফগানিস্তানে সোভিয়েত যুদ্ধকালীন মালয়েশিয়া আফগানিস্তানের প্রতি সমর্থন ব্যক্ত করলে দুই দেশের মধ্যকার সম্পর্ক বিঘ্নিত হয়। তবে এই দ্বন্দ্ব শেষে মস্কো এবং কুয়ালালামপুরের মধ্যকার সম্পর্ক পুনরায় স্থাপিত হয়। এরপর থেকেই দুই দেশ ঐতিহাসিক বিবাদ ভুলে গিয়ে কূটনৈতিক, অর্থনৈতিক এবং সামরিক বন্ধুত্ব অক্ষুণ্ণ রাখার চেষ্টা করছে।
মিখাইল গোরবাচেভ ১৯৮৫ সালে ক্ষমতায় আসার পর থেকে রাশিয়া এবং মালয়েশিয়ার মধ্যকার সম্পর্ক উল্লেখযোগ্যভাবে উন্নত হয়েছে। প্রাক্তন মালয়েশিয়ার প্রধানমন্ত্রী মাহাথির বিন মোহাম্মদ গোরবাশেভের সাথে ঘন ঘন সাক্ষাৎ করেন। ২০০২ সাকে নাহাথির মস্কোতে এর প্রথম আনুষ্ঠানিক সফর সম্পন্ন করেন মালয়েশিয়া জাতিসংঘ এবং ইসরায়েল রাশিয়ার জন্য হুমকিস্বরূপ হয়ে উঠতে পারে। তিনি রাষ্ট্রপতি ভলাদিমির পুতিনের প্রশংসা করেন। সেইসাথে অন্যান্য সার্বভৌম রাষ্ট্রে পশ্চিমা হস্তক্ষেপের বিপরীতেও স্থান নেন।
মালয়েশিয়া ও রাশিয়া - দুই রাষ্ট্রই দ্বিপাক্ষিক সম্পর্ক আরো সুদৃঢ় করার লক্ষ্যে মুক্ত বাণিজ্য চুক্তির দিকে অগ্রসর হচ্ছে। সিআইএস অঞ্চলে রাশিয়ার শীর্ষ বাণিজ্যিক সহযোগীতে পরিণত হতে যাচ্ছে মালয়েশিয়া। ২০০৭ সালে রাশিয়া এবং মালয়েশিয়ার মধ্যকার মোট বাণিজ্যের পরিমাণ ১,৯০৩ মিলিয়ন মার্কিন ডলার ছিল, যেখানে ২০০৬ সালে ছিল ১,১৩৩ মিলিয়ন মার্কিন ডলার। রাশিয়ার রপ্তানিকৃত দ্রব্যসামগ্রীর মধ্যে রাসায়নিক সার এবং অন্যান্য রাসায়নিক পদার্থ, লোহা, ধাতব পদার্থ, পুরানো বিমানের সামগ্রী ইত্যাদি প্রধান। আর রাশিয়ার আমদানি পণ্যের মধ্যে গৃহস্থালী সামগ্রী, পাম তেল এবং পাম তেলজাতীয় দ্রব্য, প্লাস্টিক, কোকোয়া পাউডার, কোকোয়া বাটার প্রধান। ২০০২ সালের জুলাই মাসে স্বাক্ষরিত এক চুক্তি অনুযায়ী পাম তেল রাশিয়ায় সরবরাহ করা হয়।
২০০০ সালে স্বাক্ষরিত অর্থনৈতিক সহযোগিতা চুক্তি ও ১৯৮৭ সালের দ্বৈত রাজস্ব চুক্তির মাধ্যমেই এ দুই দেশের মধ্যকার বাণিজ্য সংঘটিত হয়ে থাকে। ২০০৫ সালে দুই দেশের চেম্বার অব কমার্স কর্তৃক স্বাক্ষরিত চুক্তির মাধ্যমেও বাণিজ্য এগিয়ে যাচ্ছে।
২০০৭ সালের ১৯শে মে মালয়েশিয়ার বিজ্ঞান, প্রযুক্তি ও প্রয়োগ মন্ত্রী জামালউদ্দিন জার্জিস ফাইজ খালেদের সাথে মস্কোতে প্রশিক্ষণ নিতে যাওয়া প্রথম মালয়েশিয়ান নভোচারীর নাম ঘোষণা করেন। এই বিজ্ঞানীরা মহাকাশে ক্যান্সার কোষ, ব্যাকটেরিয়া এবং প্রোটিন নিয়ে গবেষণা করেন।
২০০৭ সালে মালয়েশিয়া এবং রাশিয়া আন্তর্জাতিক মহাকাশ স্টেশনে প্রথম মালয়েশিয়ান নভোচারীকে পাঠায়। মালয়েশিয়ান ন্যাশনাল স্পেস এজেন্সি এবং রাশিয়ান ফেডেরাল স্পেস এজেন্সির (রসকসমস) জন্য মহাকাশচারী প্রোগ্রামের অংশ হিসেবে পাঠানো হয় তাদের। এটি একটি সরকার-থেকে-সরকার প্রকল্প ছিল। একই চুক্তিতে রয়াল মালয়েশিয়ান এয়ার ফোর্সের জন্য সুখোই সু-৩০এমকেএম বহুপ্রকার কার্যসম্পাদনে সক্ষম এয়ারক্র্যাফট ক্রয় করা হয়। এটি সফলও হয়, কারণ শেইখ মুজাফফর সুকোর প্রথম মালয়েশীয় হিসেবে মহাকাশে যেতে সক্ষম হন।
তানিয়া বৃষ্টি

তানিয়া আক্তার বৃষ্টি একজন বাংলাদেশী মডেল এবং অভিনেত্রী। তিনি ভিট চ্যানেল আই প্রতিযোগিতার দ্বিতীয় রানার আপের বিজয়ী। ২০১৫ সালে "ঘাসফুল" চলচ্চিত্রে অভিষেক হয় তানিয়ার। তিনি বেশ কয়েকটি বাংলা টিভি নাটকেও অভিনয় করেছেন।
সুদর্শনী অভিনেত্রী তানিয়া বৃষ্টি চ্যানেল আই এর টিভি পোগ্রামের মাধ্যমে মিডিয়াতে অভিনয় জীবনের যাত্রা শুরু করেন। এরপর থেকে বিজ্ঞাপন, নাটক নির্মাতাদের আস্থার প্রতি শ্রদ্ধা রেখেই তিনি তার দর্শকদের সব সময় ভালো কাজ উপহার দিচ্ছেন।
তানিয়া বৃষ্টির পৈতৃক নিবাস মুন্সিগঞ্জ জেলার গজারিয়া উপজেলার চর বাউশিয়া গ্রামে ১৯৯৫ সালের ৫ই মার্চ জন্মগ্রহণ করেন। বাবা মোঃ সুরুজ মিয়া এবং মা হেলেনা বেগম এর দুই মেয়ের মধ্যে ছোট মেয়ে তানিয়া। তার শৈশব ও কৈশোর কেটেছে ঢাকাতেই।
বেগম রহিমা আদর্শ বালিকা বিদ্যালয় থেকে এস এস সি (২০১০), এবং হাবিবুল্লাহ বাহার কলেজ থেকে এইচএসসি পাস করেন (২০১২)।
নিজের ইচ্ছে এবং মায়ের উৎসাহেই মূলতঃ অভিনয় শুরু করেন। বেশ কিছু বিজ্ঞাপন চিত্রেও কাজ করেছেন তানিয়া, এর মধ্যে উল্লেখযোগ্য হচ্ছে গ্রামীণফোন, এশিয়ান টাউন, সিটি ব্যাংক, এসিআই, ফাস্ট ওয়াশ ডিটারজেন্ট, আকাশ ডিটিএইচ -এর বিজ্ঞাপনচিত্রে মডেল হিসেবে কাজ করে নিজেকে শোবিজে জায়গা করে নিয়েছেন।
ভারতের ‘পুণে শর্টস ইন্টারন্যাশনাল ফিল্ম ফ্যাস্টিভ্যাল’, ‘সিন্ধুডারগ ইন্টারন্যাশনাল শর্টস ফিল্ম ফ্যাস্টিভ্যাল’ ও ‘সানফেস্ট ইন্টারন্যাশনাল শর্টস ফিল্ম ফ্যাস্টিভ্যাল’-এ তার অভিনিত স্বল্পদৈর্ঘ্য চলচ্চিত্র ‘অভিনেতা’ প্রদর্শিত হয়েছে (২০২২)।
চুক্তিবদ্ধ রাষ্ট্র

চুক্তিবদ্ধ রাষ্ট্র (, "") ছিল পারস্য উপসাগরের দক্ষিণপূর্বে অবস্থিত আমিরাতের সমষ্টি। পূর্বে তা ব্রিটিশদের কাছে জলদস্যু উপকূল নামে পরিচিত ছিল। ব্রিটিশ সরকারের সাথে তাদের চুক্তি ছিল বিধায় তাদের এরূপ নামকরণ করা হয়েছে। চুক্তির ফলে তারা ব্রিটেনের প্রটেক্টরেটে পরিণত হয়। ১৮২০ সাল থেকে ১৯৭১ সালের ২ ডিসেম্বর পর্যন্ত তারা ব্রিটিশ প্রটেক্টরেট ছিল। এরপর এসব আমিরাত স্বাধীন হয়। তন্মধ্যে দুবাই, আবুধাবি, শারজাহ, আজমান, উম্মুল কুয়াইন ও ফুজাইরাহ এই ছয়টি যুক্ত হয়ে সংযুক্ত আরব আমিরাত গঠন করে। পরবর্তী বছর ১৯৭২ সালের ১০ ফেব্রুয়ারি রাস আল খাইমা ফেডারেশনে যোগ দেয়।
পারস্য উপসাগরের দক্ষিণপূর্ব অঞ্চল ব্রিটিশদের কাছে "জলদস্যু উপকূল" নামে পরিচিত ছিল। ব্রিটিশদের দাবি ছিল যে স্থানীয় কাওয়াসিমিরা ব্রিটিশ জাহাজে আক্রমণ করত। তারা বর্তমানে আল-কাসিমি নামে পরিচিত এবং শারজাহ ও রাস আল-খাইমাহ আমিরাতের বর্তমান রাজপরিবার।
১৭৯৭ সালে প্রথম আল কাসিমিদের সাথে ব্রিটিশদের দীর্ঘ লড়াই সংঘটিত হয়। উপকূলজুড়ে দীর্ঘদিন উত্তেজনাপূর্ণ অবস্থা বিরাজ করছিল। ১৮২৩ সালে শেখ সুলতান বিন সদর আল কাসিমি সব জয়াসমি বন্দরের উপর নিজের সার্বভৌমত্ব দাবি করেন। ব্রিটিশরা এই দাবি মেনে নেয়।
ব্রিটিশরা রাস আল-খাইমাহর নিকটে ব্রিটিশ ভারতীয় বাণিজ্য ও সুবিধা রক্ষার জন্য উপকূলে অভিযান চালায়। ১৮০৯ সালে মূলত এই কর্মকাণ্ড শুরু হলেও পুনরায় ১৮১৯ সালে শুরু হয়। ১৮২০ সালে শান্তিচুক্তি স্বাক্ষরিত হয়। এখানকার সব শেখরা তা মেনে নিয়েছিলেন। এতে সুলতান বিন সদর আল কাসিমি, হাসান বিন রাহমাহ আল কাসিমি, কাদিব বিন আহমেদসহ অন্যান্যরা স্বাক্ষর করেন।
রামসের শেখ জনসাধারনের মধ্যে তার সমর্থন হারিয়ে ফেলেছিলেন। তিনি এবং জাজিরাহ আল হামরার শেখকে ক্ষমতাচ্যুত করা হয় এবং তাদের এলাকা রাস আল খাইমাহর অধীনে চলে যায়।
চুক্তি হিসেবে এটি সফল হয়নি। ১৮৩৫ সাল পর্যন্ত সংঘর্ষ চলতে থাকে। এসময় শারজাহ, দুবাই, আজমান ও আবুধাবি অনাক্রমণ নিয়ে নতুন চুক্তি সম্পাদন করে। ১৮৫৩ সালে নতুন চুক্তি সম্পাদিত হয়। ব্রিটিশ রাজনৈতিক প্রতিনিধি ক্যাপ্টেন এবি কেম্বেল এই প্রক্রিয়া তদারক করেছেন।
১৮৯২ সালে যুক্তরাজ্যের সাথে চুক্তিভুক্ত রাষ্ট্রসমূহের মধ্যে সম্পর্ক নিকটতর করার জন্য নতুন চুক্তি সম্পাদিত হয়। যুক্তরাজ্যের সম্মতি ছাড়া কোন বিদেশি সরকারের সাথে সম্পর্ক করা হবে না মর্মে রাষ্ট্রসমূহ প্রতিশ্রুতু দেয়। বিনিময়ে ব্রিটিশরা বিদেশি হামলা থেকে তাদের রক্ষার প্রতিশ্রুতি দেয়। আবুধাবি, দুবাই, শারজাহ, আজমান, রাস আল খাইমাহ ও উম্মুল কুয়াইনের শাসকরা ১৮৯২ সালের মার্চে এতে স্বাক্ষর করেন। ভারতের ভাইসরয় এবং লন্ডনের ব্রিটিশ সরকার তা অনুমোদন করে।
১৯৬৮ সালে যুক্তরাজ্য তাদের এসকল প্রটেক্টরেট বিলুপ্তির ঘোষণা করে। আবুধাবির শাসক জায়েদ বিন সুলতান আল নাহিয়ান ও দুবাইয়ের শাসক শেখ মোহাম্মদ বিন রশিদ আল মাকতুমের মধ্যে ১৯৬৮ সালের ১৮ ফেব্রুয়ারি ইউনিয়ন নিয়ে সমঝোতা হয়। তারা কাতার ও বাহরাইনসহ অন্যান্য আমিরাতসমূহকেও ইউনিয়নে আনার ব্যাপারে সম্মত হন। পরের দুই বছর আলোচনা চলেছিল। বাহরাইন ও কাতার শেষপর্যন্ত আলোচনা ত্যাগ করে। ১৯৭১ সালের ১৮ জুলাই ছয়টি আমিরাত ইউনিয়ন গঠনের ব্যাপারে সম্মত হয়।
১৯৭১ সালের ২ ডিসেম্বর দুবাই, আবুধাবি, শারজাহ, আজমান, উম্মুল কুয়াইন ও ফুজাইরা যুক্ত হয়ে সংযুক্ত আরব আমিরাত গঠন করে। ১৯৭২ সালের ১০ ফেব্রুয়ারি রাস আল-খাইমাহ এতে যোগ দেয়।
মালয়েশিয়া–সুইডেন সম্পর্ক

মালয়েশিয়া–সুইডেন সম্পর্ক হল মালয়েশিয়া এবং সুইডেন রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৫৮ সালে এ দুই দেশের মধ্যকার কূটনৈতিক সম্পর্ক স্থাপিত হয়। কুয়ালালামপুরে অবস্থিত সুইডেনের এবং স্টকহোমে অবস্থিত মালয়েশিয়ার দূতাবাসের মাধ্যমে এ দুই দেশ নিজেদের প্রতিনিধিত্ব করছে। ২০০৯ সাল পর্যন্ত মালয়েশিয়ায় প্রায় ৯০টি সুইডীয় কোম্পানি কাজ করছে এবং ৪৫০ জন সুইডীয় নাগরিক বসবাস করছে। ২০১১ সালে, মালয়েশিয়ায় ৪৪,১৩৮ জন সুইডেনের নাগরিক ভ্রমণ করে।
১৯৭৯ সালের ৩ মার্চ কুয়ালালামপুরে দ্বিপক্ষীয় নিরাপত্তা রক্ষার জন্য একটি দ্বিপাক্ষিক চুক্তি স্বাক্ষর করে মালয়েশিয়া এবং সুইডেন। ১৯৬৭ সালের ১৯ অক্টোবর কুয়ালালামপুরে সুইডেন রাজ্য এবং মালয়েশিয়া সরকার এ দুই রাষ্ট্রের মধ্যকার বিমানপথ এবং নির্দিষ্ট অঞ্চলে যোগাযোগের জন্য একটি চুক্তি স্বাক্ষর করে। দ্বৈত রাজস্ব চুক্তি প্রত্যাহার এবং রাজস্ব ফাঁকির বিরুদ্ধেও দুই রাষ্ট্রের মধ্যে একটি চুক্তি রয়েছে।
১৯৭৫ সালে জাপানিজ রেড আর্মি সুইডেনের চার্জ দ্য অ্যাফেয়ার্স ফ্রেডরিক বার্জেনস্ট্রাহল এবং তার সহকারী উলা অডোভিস্টকে কুয়ালালামপুর থেকে অপহরণ করেন। মালয়েশিয়ার এক কর্মকর্তা তান শ্রি ওস|মন এস. কাশিমকে পরবর্তীতে উদ্ধার অভিযানে অসাধারণ ভূমিকা পালনের জন্য সুইডেনের রয়েল অর্ডার অব দ্য পোলার স্টারের কমান্ডার খেতাবে ভূষিত করা হয়।
২০১৪ সালে মালয়েশিয়া পর্যটন বোর্ডের স্টকহোম শাখার পরিচালক এবং তার স্ত্রীকে একমাসেরও বেশি সময় ধরে পুলিশী জিজ্ঞাসাবাদের অধীনে রাখা হয়। পরবর্তীতে তাদের চার সন্তানকে অনাথ হিসেবে দত্তক দেওয়া হয়, কারণ এই দম্পতি তাদের বারো বছরের সন্তানকে উপাসনা না করার জন্য বাসায় শারীরিক শাস্তি দিয়েছিল; যা সুইডেনে নিষিদ্ধ।
২০১২ সালের জানুয়ারি এবং জুলাই মাসের মধ্যে দ্বিপাক্ষিক বাণিজ্যের পরিমাণ ২ বিলিয়ন মালয়েশিয়ান রিঙ্গিতে পৌছায়, যেখানে ২০১১ সালের জানুয়ারি এবং জুন মাসের মধ্যে এর পরিমাণ ছিল ১.৯ বিলিয়ন। ২০১২ সালের সেপ্টেম্বর মাসে সুইডেনে নিযুক্ত মালয়েশিয়ার রাষ্ট্রদূত সাতুক বদরুদ্দিন আব রহমান বলেন যে মালয়েশিয়ায় ১০ মিলিয়ন রিঙ্গিতেরও বেশি পরিমাণ বিনিয়োগ করছে এমন ১২০টি সুইডিশ কোম্পানি মালয়েশিয়ায় কাজ করে যাচ্ছে। তবে সুইডেনে কোনো মালয়েশিয়ান কোম্পানি পরিচালিত হচ্ছে না। সুইডেনে নিযুক্ত মালয়েশিয়ার দূতাবাস সুইডীয় ব্যবসাকে আকৃষ্ট করতে প্রায়শই বিভিন্ন কর্মসূচীর আয়োজন করে থাকে, যেখানে মালয়েশিয়ায় বিনিয়োগের সুযোগ-সুবিধা তুলে ধরা হয়।T
২০০৬ সালে প্রায় ১.৬ বিলিয়ন মালয়েশিয়ান রিঙ্গিতের সুইডীয় পণ্য মালয়েশিয়ায় রপ্তানি করা হয়, পক্ষান্তরে মালয়েশিয়ায় আমদানিকৃত পণ্যের পরিমাণ ছিল ০.৭ বিলিয়ন রিঙ্গিত। মালয়েশিয়ান সুইডীয় রপ্তানিকৃত পণ্যসমূহ হল টেলিযোগাযোগ সামগ্রী, মোটর যানবাহন, রাসায়নিক পদার্থ, শক্তি উৎপাদনে সক্ষম যন্ত্রসামগ্রী, মেশিন, কাগজ এবং ধাতব লোহা ও আকরিক। আর সুইডীয় আমদানিকৃত পণ্যসমূহ হল মালয়েশিয় ইলেকট্রনিক যন্ত্র এবং ইলেকট্রনিকস যন্ত্রাংশ, মেশিন, সামগ্রী, টেক্সটাইল, পাম তেল এবং রাবারের কাঁচামাল।
মালয়েশিয়ায় ভলভো সম্পূরক ব্যবসা পরিচালনা করে যা ট্রাক প্রক্রিয়াজাতকরণ করে থাকে।
২০০৫ সালে ইয়াং দি-পার্তুয়ান এগং (রাজা) মালয়েশিয়ার সিরাজউদ্দিন অব পার্লিস এবং রাজা পারমাইসুরি এগং (রাণী) টেংকু ফাউজিয়া অব পার্লিস সুইডেনে সফর করেন।
নারায়ণগঞ্জ বন্দর

নারায়ণগঞ্জ বন্দর হল বাংলাদেশের নারায়ণগঞ্জ শহরের একটি নদী বন্দর। এটি বাংলাদেশের অন্যতম নদী বন্দর। এই বন্দরকে কেন্দ্র করে নারায়ণগঞ্জ শহরের বিকাশ ঘটেছে। বর্তমানে বন্দরটি নানা সমস্যার সম্মুখীন। বর্তমানে এই বন্দর দ্বারা প্রধানত যাত্রী পরিবহন করা হয়। এই বন্দর থেকে যাত্রীবাহী জাহাজ বা লঞ্চ গুলি ঢাকা সদরঘাট, কাঁচপুর বন্দর ও বরিশাল-এর মধ্যে চলাচল করে।
এই বন্দরটি প্রায় ১০০ বছরেরও বেশি প্রাচীন। এই বন্দরকে কেন্দ্র করে নারায়ণগঞ্জ শহর বেড়ে উঠেছে। এই বন্দর দ্বারা অতীতে দেশের বিভিন্ন নদী বন্দরে পণ্য চলাচল করত। এই বন্দরের দ্বারা পাট পাঠানো হতো কলকাতায়। দেশ ভাগের পর এই বন্দরের দ্বারা দেশের বিভিন্ন এলাকা থেকে পাট আনা হতো নারায়ণগঞ্জ এর পাটকল গুলিতে।
এই বন্দরের জলের গভীরতা বড় জাহাজের নোঙর এর পক্ষে উপযুক্ত নয়।তবে ছোটো জাহাজ চলাচল করার জন্য এই বন্দরটিকে নতুন ভাবে নির্মাণের কথা চলছে।ভারত সরকার এই বন্দরে একটি কন্টেইনার টার্মিনাল নির্মাণের চেষ্টা চালাছে। এখানে বর্তমানে একটি ভাসমান ডকইয়ার্ড গড়া হয়েছে।
পীড়ন

একটি মান নির্দেশ করে। কোন বস্তুর ওপর বাইরে থেকে বল প্রয়োগ করা হলে বস্তুর আকার বা আয়তনে পরিবর্তন ঘটে একেই পীড়ন বলে। বলকে ক্ষেত্রফল দিয়ে ভাগ করা হলে পীড়ন পাওয়া যায়। পীড়ন একটি স্কেলার রাশি। এর কোন দিক নেই। কোনো বস্তুর প্রস্থচ্ছেদ বা তলের প্রতি একক ক্ষেত্রফলের ওপর প্রযুক্ত অসহ ভারকে অসহ পীড়ন বলে।
আন্তর্জাতিক পদ্ধতিতে (এসআই) পীড়নের একক প্যাসকেল (Pa)।
পীড়নের মাত্রীয় সংকেত হল [MLT]। অর্থাৎ চাপের মাত্রীয় সংকেত ও পীড়নের মাত্রীয় সংকেত একই হয়।
বস্তুর ওপর প্রয়োগকৃত বল বেশি হয়ে গেলে বস্তুটি ভেঙে যায় বা ছিঁড়ে যায়। সবচেয়ে কম মানের যে বলের জন্য বস্তুটি ভেঙে যায় বা ছিঁড়ে যায়, তাকে অসহ বল বলে। আর অসহ বলের জন্য যে পীড়ন হয় তাকে অসহ পীড়ন বলে।
বস্তুর প্রকৃতির ওপর ভিত্তি করে তিন ধরনের পীড়ন দেখা যায়। যথা: ১) দৈর্ঘ্য বা টান পীড়ন ২) আয়তন পীড়ন এবং ৩) ব্যাবর্তন পীড়ন।
দৈর্ঘ্য বিকৃতি প্রতিরোধ করার জন্য বস্তুর একক ক্ষেত্রফল বরাবর বাধাদানকারী যে বলের সৃষ্টি হয়,তাকে দৈর্ঘ্য বা টান পীড়ন বলা হয়।
আয়তন বিকৃতি প্রতিরোধ করার জন্য বস্তুর একক ক্ষেত্রফল বরাবর লম্ব ভাবে বাধাদানকারী যে বলের সৃষ্টি হয়,তাকে আয়তন পীড়ন বলা হয়।
ব্যাবর্তন বিকৃতি প্রতিরোধ করার জন্য বস্তুর একক ক্ষেত্রফল বরাবর বাধাদানকারী যে বলের সৃষ্টি হয়,তাকে ব্যাবর্তন পীড়ন বলা হয়।
ব্যাবর্তন পীড়ন কে আবার মোচড় পীড়নও বলে।
হুকের সূত্র

হুকের সূত্র পদার্থবিজ্ঞানের একটি সূত্র যা বলে যে, স্প্রিংকে একটি নির্দিষ্ট দূরত্বে (x) প্রসারিত কিংবা সংকুচিত করতে যে বল (F) প্রয়োগ করতে হয় তা ঐ দূরত্বের সমানুপাতিক - অর্থাৎ F = -kx যেখানে k হলো সমানুপাতিক ধ্রুবক এবং x এর মান স্প্রিংটির স্থিতিস্থাপক সীমার চেয়ে কম। ব্রিটিশ পদার্থবিজ্ঞানী রবার্ট হুকের নামানুসারে এই সূত্রটির নামকরণ করা হয় হুকের সূত্র। 
হুকের সূত্রের বিবৃতি হলো, "As the extension, so is the force", যার অর্থ বাংলায়,
"স্থিতিস্থাপক সীমার মধ্যে বস্তুর পীড়ন এর বিকৃতির সমানুপাতিক।"
১৬৭৬ সালে রবার্ট হুক বস্তুর পীড়ন আর বিকৃতি এর মধ্যে একটি সম্পর্ক খুঁজে পান। তিনি তার সেই সূত্রটি আমেরিকার একটি খবরের কাগজে ল্যাটিন ভাষায় একটি ধাঁধার মাধ্যমে প্রকাশ করেন, ধাঁধাটি ছিল এইরকম, "cciiinosststuv", তিনি বলেন এই শব্দটিকে ভালোভাবে সাজালে একটি অর্থপূর্ণ বাক্য পাওয়া যায়। অনেকে এই ধাঁধা সমাধানের চেষ্টা করে ব্যর্থ হয়। অবশেষে ১৬৯৪ সালে, প্রায় ১৮ বছর পর তিনি নিজেই ধাঁধা পুনরুদ্ধার করে দিলেন। সমাধানটি ছিলো এরকম, "ut tensio,sic vis"। ইংরেজিতে যার অর্থ, "as the extension, so is the force"। বাংলায় বস্তুর সম্প্রসারণ প্রযুক্ত বলের সমানুপাতিক। এখান থেকেই হুকের সূতের বিবৃতি নেওয়া হয়েছে অর্থাৎ "স্থিতিস্থাপক সীমার মধ্যে বস্তুর পীড়ন বিকৃতির সমানুপাতিক। "
বুদাই

বুদাই, হোতেই বা পু-টাই একজন চীনা লোক দেবতা। তার নামের অর্থ কাপড়ের বস্তা। আর এই নাম সাধারণত তার কাপড়ের উপর ফুটিয়ে তুলা হয়েছে বলে। তাকে সাধারণত বুদ্ধের অবতার মৈত্রেয় বা ভবিষ্যৎ বুদ্ধ বলে গণ্য করা হয়। তাকে সকল সময় হাসিমুখে থাকতে দেখা যায়, সেজন্যে চীনা ভাষায় তাকে হাসিমুখো বুদ্ধ(笑佛 Xiào Fó) নামে ডাকা হয়।
পাশ্চাত্য বিশ্বে বুদাইকে ভুলক্রমে গৌতম বুদ্ধ বলে গণ্য করা হয়, সেজন্যে তাকে স্থূল বুদ্ধ(胖佛 Pàng Fó) বলে ডাকা হয়।
বুদাইকে সাধারণত একজন স্থূল, টাক মাথার এবং পড়নে ঢিলাঢালা প্রার্থনার পোশাক পরিহিত ব্যক্তি হিসেবে উপস্থাপন করা হয়। তার চটের কাপড়ে তার বৈশিষ্ট্য ফুটিয়ে তুলা হয়, যেখানে তাকে সাধারণত দরিদ্র কিন্তু আত্মতুষ্ট অবস্থায় দেখতে পাওয়া যায়। তাকে প্রায় চিত্তাকর্ষক করে ফুটিয়ে তুলা হয় বা কোমলমতি ছোটদের অনুসরণ করতে দেখা যায়। তার অবয়ব আত্মসন্তুষ্টির প্রতীক হিসেবে প্রায় চীনা সংস্কৃতির সকল ক্ষেত্রেই দেখা যায় 
চীনা ইতিহাস মতে, বুদাই একজন চান বৌদ্ধ ভিক্ষু ছিলেন,(禅"chán")। যিনি লিয়াং সাম্রাজ্যের সময়ের পর(৯০৭-৯২৩) চীন দেশে বাস করতেন। তিনি চচিয়াং এর স্থানীয় বাসিন্দা ছিলেন এবং তার বৌদ্ধ নাম কীয়েইচি() ছিল। তিনি একজন সৎ এবং স্নেহশীল প্ৰকৃতির লোক ছিলেন।
অনেক বৌদ্ধধর্মাবলম্বী ঐতিহ্যমতে বুদাই হচ্ছেন একজন বুদ্ধ বা বোধিসত্ত্ব, তাঁকে প্রায় সময় মৈত্রেয় (ভবিষ্যৎ বুদ্ধ) বলে আখ্যায়িত করা হয়।
মৈত্রেয় পরিচয়ে তাঁকে বৌদ্ধ স্তুতিতে() বলা হয়েছে যে তিনি মৃত্যুর আগে বলে যান:
<poem>
মৈত্রেয়, সাধু মৈত্রেয়
যার লক্ষ কোটি রুপ-অবতার।
সময়ে সময়ে দেখা যায় কখনো;
কখনো বা থেকে যায় লোকচক্ষুর অজ্ঞতায়।
</poem>
বুদাই লোকসাহিত্যে তাঁর আনন্দ, প্রাচুর্য এবং জ্ঞানের আত্মসন্তুষ্টির প্রশংসিত। একটি জনপ্রিয় লোকবিশ্বাস মতে, বুদাইয়ের পেটে ঘষা দিলে সমৃদ্ধি, সৌভাগ্য এবং প্রাচুর্যতা বয়ে আনে। 
জাপানে, লোকসাহিত্যে হোতেই কে সাত সৌভাগ্যবান দেবতার("Shichi Fukujin") একজন বলে গণ্য করা হয়।
ক্যাঙ কুক চুয়েল

ক্যাঙ কুক চুয়েল (হান্‌গেউল্: 강국철 ; হাঞ্জা: 江國哲) একজন উত্তর কোরীয় পেশাদার ফুটবলার,যিনি পিয়ং ইয়াং সিটি এবং উত্তর কোরিয়া জাতীয় ফুটবল দলের হয়ে খেলেন। তিনি ১৯৯০ সালে জন্মগ্রহণ করেন। তিনি ডিফেন্ডার হিসেবে খেলেন।
১. Kang Kuk-cho l National Football Teams. Retrieved 23 December 2012.
উত্তর-দক্ষিণ সড়ক করিডর

উত্তর-দক্ষিণ করিডর হল পশ্চিমবঙ্গ এর সমুদ্র বন্দর হলদিয়া বন্দর এর সঙ্গে উত্তর বঙ্গের সঙ্গে সরাসরি যোগাযোগ প্রকল্প। এই প্রকল্পের অধিনে রয়েছে রাজ্য সড়ক ৪ ও রাজ্য সড়ক ৭। এই সড়ক করিডরের দৈর্ঘ্য ২৩৫ কিলোমিটার। দেশের উত্তর-পূর্বাঞ্চল এবং নেপাল-ভুটান-বাংলাদেশের মতো পড়শি দেশগুলির সঙ্গে হলদিয়া বন্দরের যোগাযোগ বাড়ানোর জন্য চার ও সাত নম্বর রাজ্য সড়ককে চওড়া করতে হবে। সেই কাজেই রাজ্যকে ₹৪৫০০ কোটি টাকা (মোট প্রকল্প-ব্যয়ের ৭০ শতাংশ) ঋণ দেবে এডিবি। রাজ্য প্রশাসন সূত্রের খবর, এই কাজের জন্য প্রাথমিক ভাবে ২৭১ হেক্টর জমি লাগবে। সেই জমি জোগাড়ের ভার দেওয়া হয়েছে ওয়েস্ট বেঙ্গল হাইওয়ে ডেভেলপমেন্ট কর্পোরেশন বা পশ্চিমবঙ্গ সড়ক উন্নয়ন নিগমকে। ওই নিগম সূত্রের খবর, রাস্তা তৈরির ‘ডিপিআর’ বা সবিস্তার পরিকল্পনা তৈরি করছেন এডিবি-র বিশেষজ্ঞেরা। খড়্গপুর আইআইটি-র বিশেষজ্ঞেরা প্রকল্পের রিপোর্ট দেখে অনুমোদন করবেন। মন্ত্রিসভার পরবর্তী বৈঠকেই ওই রাস্তার জমি অধিগ্রহণের বিষয়টি অনুমোদন করা হবে।
চার ও সাত নম্বর রাজ্য সড়ক চওড়া করার জন্য মুর্শিদাবাদ, বীরভূম, বর্ধমান ও দুই পূর্ব মেদিনীপুরে জমি লাগবে।বর্তমাধে সেই জমি অধিগ্রহণের কাজ চলছে।প্রস্তাবিত উত্তর-দক্ষিণ করিডর যাবে মুর্শিদাবাদের মোড়গ্রামে ৩৪ নম্বর জাতীয় সড়কের পাশ দিয়ে। মোড়গ্রাম থেকে বাদশাহি রোড ধরে সেটি বর্ধমান জাতীয় সড়ক ২বি হয়ে এনএইচ-২ পেরিয়ে আরামবাগে গিয়ে পড়বে। সেখান থেকে ঘাটাল হয়ে হলদিয়ায় যাবে। হলদিয়া থেকে ওড়িশা যাওয়ার রাস্তা ধরে পৌঁছবে পারাদ্বীপে। এই রাস্তাকেই নর্থ-সাউথ রোড করিডর প্রকল্প হিসেবে চিহ্নিত করা হয়েছে।
বর্তমান এই সড়ক প্রকল্পটি রাজ্য সরকারের সবচেয়ে বড় সড়ক প্রকল্প।এই সড়ক পথটি নির্মাণ সম্পূর্ণ হলে রাজ্যের পণ্য পরিবহনের চিত্র বদলে যাবে।বন্দর থেকে সহজেই রাজ্যের বিভিন্ন অংশে পণ্য পরিবহন করা যাবে।
এখন শিলিগুড়ি থেকে হলদিয়া যেতে হলে মালদহ, মুর্শিদাবাদ, নদিয়া, উত্তর ২৪ পরগনার উপর দিয়ে ৩৪ নম্বর জাতীয় সড়ক ধরে কলকাতা ঘুরে যেতে হয়। মোড়গ্রাম থেকে মেছোগ্রাম দিয়ে চার লেনের রাস্তা তৈরি হলে উত্তরের সঙ্গে হলদিয়ার দূরত্ব প্রায় ৬০ কিলোমিটার কমে যাবে। কলকাতার যানজট এড়িয়ে সহজেই মালবাহী গাড়ি তাড়াতাড়ি যাতায়াত করতে পারবে। পণ্যবাহী গাড়ি চলাচল বেড়ে যাবে এই রাস্তায়
হাসিনি পেরেরা

গামাচ্চি বিথানাগে হাসিনি মাদুশিকা পেরেরা (; জন্ম: ২৭ জুন, ১৯৯৫) কলম্বোয় জন্মগ্রহণকারী প্রথিতযশা শ্রীলঙ্কান প্রমিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। এছাড়াও, হাসিনি পেরেরা দলের অধিনায়কের দায়িত্ব পালন করেছেন। একদিনের আন্তর্জাতিক ও টুয়েন্টি২০ আন্তর্জাতিকে অংশ নিচ্ছেন। ঘরোয়া ক্রিকেটে কম্বাইন্ড প্রভিন্স উইম্যান, পালিঙ্ক স্পোর্টস ক্লাব উইম্যান, শ্রীলঙ্কা ক্রিকেট উইম্যান’স একাদশে অংশ নিয়েছেন তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও দলের প্রয়োজনে ডানহাতে মিডিয়াম ফাস্ট বোলিং করেন।
১ এপ্রিল, ২০১৪ তারিখে সিলেটে স্বাগতিক বাংলাদেশের বিপক্ষে টি২০আইয়ের অভিষেক হয় তার। একই বছরের ১৫ অক্টোবর কলম্বোয় সফরকারী দক্ষিণ আফ্রিকার বিপক্ষে তার ওডিআই অভিষেক ঘটে। মে, ২০১৫ সালে ওয়েস্ট ইন্ডিজের বিপক্ষে টুয়েন্টি২০ সিরিজে উদেশিকা প্রবোধ্যানি’র সাথে ১৪ সদস্যের দলে ঠাঁই হয় তার। তারা যথাক্রমে প্রসাদানি বীরাক্কোডি ও সান্দুনি আবেবিক্রেমা’র স্থলাভিষিক্ত হন।
থাইল্যান্ডে অনুষ্ঠিত ২০১৬ সালের মহিলাদের টুয়েন্টি২০ এশিয়া কাপে খেলার জন্য তাকে দলের অধিনায়কের দায়িত্ব দেয়া হয়। প্রতিযোগিতার দশম খেলায় তিনি ৫৯ বলে ৫৫ রান তুলে থাইল্যান্ডের বিপক্ষে দলকে ৭৫ রানের ব্যবধানে জয়ে সহায়তা করেন। ঐ খেলায় তিনি ম্যান অব দ্য ম্যাচ নির্বাচিত হন।
আসন্ন ক্রিকেট বিশ্বকাপকে সামনে রেখে ২৩ মে, ২০১৭ তারিখে ইনোকা রাণাবীরার অধিনায়কত্বে শ্রীলঙ্কা দলের ১৫-সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।
ওয়াসিম জাফর

ওয়াসিম জাফর (; জন্ম: ১৬ ফেব্রুয়ারি, ১৯৭৮) মহারাষ্ট্রের বোম্বে এলাকায় জন্মগ্রহণকারী প্রথিতযশা ভারতীয় ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি ডানহাতি উদ্বোধনী ব্যাটসম্যানের দায়িত্ব করেন। এছাড়াও, মাঝে-মধ্যে ডানহাতে অফ-ব্রেক বোলিংও করতেন তিনি। রঞ্জি ট্রফি ক্রিকেট প্রতিযোগিতায় অমল মজুমদারের সর্বোচ্চ রানকে পাশ কাটিয়ে অদ্যাবধি শীর্ষস্থানে অবস্থান করছেন।
বিদ্যালয় জীবনে বর্ণাঢ্যময় ক্রিকেট জীবন অতিবাহিত করেন তিনি। ১৫ বছর বয়সেই অপরাজিত ৪০০ রান তোলেন। এরপরই প্রথম-শ্রেণীর ক্রিকেটে অংশগ্রহণ করেন। নিজস্ব দ্বিতীয় খেলায় ত্রি-শতক হাঁকান। তার অপরাজিত ৩১৪ রান প্রথমবারের মতো মুম্বইকে সিরিজে এগিয়ে রাখতে প্রভূতঃ সহায়তা করে। এছাড়াও প্রথমবারের মতো নিজ মাঠের বাইরে কোন ব্যাটসম্যানের করা ত্রি-শতক ছিল। উদ্বোধনী জুটিতে সুলক্ষ্মণ কুলকার্নি’র সাথে ৪৫৯ রান তোলেন যা মুম্বই প্রথমবারের মতো চারশত রান অতিক্রমণ করে।
মোহাম্মদ আজহারউদ্দিনের ব্যাটিংভঙ্গীমার সাথে তার ব্যাটিংয়ের খানিকটা মিল রয়েছে। ২৪ ফেব্রুয়ারি, ২০০০ তারিখে সফরকারী দক্ষিণ আফ্রিকার বিপক্ষ অভিষেক ঘটে তার। কিন্তু অভিজ্ঞ শন পোলক ও অ্যালান ডোনাল্ডের তোপের মুখে তাকে পড়তে হয়। চার ইনিংসে তিনি মাত্র ৪৬ রান তোলেন। কিছুকাল দলের বাইরে অবস্থান করতে বাধ্য হন। মে, ২০০২ সালে ওয়েস্ট ইন্ডিজ সফরে যান। ব্রিজটাউনে ৫১ ও অ্যান্টিগুয়ায় ৮৬ তোলেন। পরবর্তী গ্রীষ্মে ইংল্যান্ডে যান। লর্ডসে অর্ধ-শতক করলেও অন্যান্য ইনিংসে তেমন সফল ছিলেন না। ফলশ্রুতিতে দুই টেস্ট পর দল থেকে বাদ পড়েন।
ঘরোয়া ক্রিকেটে ব্যাপক সফলতা পাওয়ার প্রেক্ষিতে ২০০৫-০৬ মৌসুমে পাকিস্তান সফরের জন্য তাকে আমন্ত্রণ জানানো হয়। কিন্তু ঐ সিরিজের কোন টেস্টেই তাকে নেয়া হয়নি। ভারতে অনুষ্ঠিত পরবর্তী টেস্ট সিরিজে প্রথম সেঞ্চুরি করেন। নাগপুরে সফরকারী ইংল্যান্ডের বিপক্ষে ঠিক ১০০ রান তোলেন।
জুন, ২০০৬ সালে অ্যান্টিগুয়া রিক্রিয়েশন গ্রাউন্ডে স্বাগতিক ওয়েস্ট ইন্ডিজের বিপক্ষে প্রথম দ্বি-শতক তোলেন। দ্বিতীয় ইনিংসে ৫০০ মিনিটেরও অধিক সময় ক্রিজে অবস্থান করে তার এই ২১২ রান ক্যারিবীয় দ্বীপপুঞ্জে ভারতীয় ব্যাটসম্যানদের মধ্যে যৌথভাবে দ্বিতীয় সংগ্রহ ছিল।
জুলাই, ২০০৬ সালে ভারতের প্রথম পছন্দের উদ্বোধনী ব্যাটসম্যান ও জুটির সদস্য বীরেন্দ্র শেওয়াগসহ তিনি বিসিসিআইয়ের সাথে গ তালিকাভূক্ত চুক্তিতে স্বাক্ষর করেন। নভেম্বর, ২০০৬ সালে জাফরের ওডিআই অভিষেক হয়। কিন্তু দক্ষিণ আফ্রিকার বিপক্ষে তার এই অভিষেকটি সুখকর ছিল না। ওডিআই দল থেকে বাদ পড়লেও টেস্ট আঙ্গিনায় সরব ছিলেন তিনি। নিউল্যান্ডসে দক্ষিণ আফ্রিকার বিপক্ষে তৃতীয় শতক করেন। তার পরবর্তী সিরিজ ছিল স্বাগতিক বাংলাদেশের বিপক্ষে। চট্টগ্রামে উদ্বোধনী টেস্টে জোড়া শূন্য পান। কিন্তু পরের টেস্টে ১৩৮ রান তুলে রিটায়ার্ড হার্ট হন। ২০০৭ সালে সফরকারী পাকিস্তানের বিপক্ষে অনুষ্ঠিত টেস্ট সিরিজে অংশ নেন। কলকাতার ইডেন গার্ডেন্সে অনুষ্ঠিত দ্বিতীয় টেস্টের প্রথম ইনিংসে মনোমুগ্ধকর ২০২ রান তোলেন।
প্রজাধীপক

প্রজাধীপক (থাই: พระปกเกล้า<nowiki>;</nowiki> ৮ নভেম্বর ১৮৯৩ – ৩০ মে ১৯৪১), বা সপ্তম রামা শ্যামদেশের (থাইল্যান্ডের) চক্রী রাজবংশের সপ্তম রাজা ছিলেন। তিনি শ্যামদেশের শেষ স্বেচ্ছারন্ত্রী রাজশাসন এবং প্রথম সাংবিধানিক রাজা ছিলেন।তার রাজত্বকালে ১৯৩২-এর বিপ্লব হয়। বিপ্লবের ফলে রাজনৈতিক ও সামাজিক পরিবর্তন ঘটে। এই কারণে তার রাজত্বকালে শ্যামদেশ অশান্ত থাকে। তিনি চক্রী রাজবংশের একমাত্র রাজা যিনি সিংহাসন পরিত্যাগ করেন।
চুলালংকরন

ফরা বাট সমডেট ফরা পরামিনথ্রা মাহ চুলালংকরন ফরা ছুঁল চম কলাও চাও যু হুয়া(থাই : พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว), বা (পঞ্চম রামা) (২০ সেপ্টেম্বর ১৮৫৩ – ২৩ অক্টোবর ১৯১০), শ্যামদেশের (থাইল্যান্ডের) চক্রী রাজবংশের পঞ্চমরাজা ছিলেন। তার রাজত্বকালে শ্যামদেশের সরকারি ও সামাজিক সংস্কারের আধুনিকীকরণ করা হয়েছিল।
১৮৯৭ এবং ১৯০৭ সালে, চুলালংকরন দু'বার ইউরোপ সফর করেছিলেন। ১৮৯৭ সালে তিনি ইউরোপ জুড়ে বিস্তৃত ভ্রমণ করেছিলেন, সিয়ামের লোকদের উপকারের জন্য তিনি অনেক বিষয়ে যা কিছু করতে পারেন তার সমস্ত কিছু শিখেছিলেন। তিনি ভ্রমণকালে অনেক ইউরোপীয় রাজ পরিবার পরিদর্শন করেছেন।
১৯১৭ সালে থাইল্যান্ডের প্রথম বিশ্ববিদ্যালয় হিসাবে প্রতিষ্ঠিত, চুলালংকরন বিশ্ববিদ্যালয়টির নামকরণ তার নামে করা হয়।
১৯৯৭ সালে সুইডেনের রাগুন্ডায় রাজা চুলালংকরনের সম্মানে একটি স্মৃতিসৌধ উত্থাপিত করা হয়েছিল। রাজা চুলালংকরনের ১৮৯৭ সালের ব্রাসেলস বিশ্ব মেলা পরিদর্শন এবং সুইডেন সফরের স্মরণে এটি করা হয়েছিল।
রাজ্য সড়ক ৪ (পশ্চিমবঙ্গ)

৪ নম্বর রাজ্য সড়ক হল পশ্চিমবঙ্গ এর পূর্ব মেদিনীপুর, পশ্চিম মেদিনীপুর, বাঁকুড়া জেলা ও পুরুলিয়া জেলা এর মধ্যে দিয়ে বৃস্তিত একটি রাজ্য সড়ক।এই রাজ্য সড়ক পুরুলিয়ার ঝালদাতে শুরু হয়ে পূর্ব মেদিনিপুর এর দীঘাতে শেষ হয়েছে। এই রাজ্য সড়ক টি ৪৬৬ কিলোমিটার বা ২৯০ মাইল দীর্ঘ।
ঝালদা-বাগমুন্ডী-চন্দ্রকোনা-ঘাটাল-তমলুক-নন্দকুমার-কাথি-দীঘা
উন্নয়নের লক্ষ্যে বেসরকারি বিনিয়োগ টানা যাবে কি না, সেই ব্যাপারে সমীক্ষায় নামছে রাজ্য সরকার। প্রথম ধাপে পাঁচটি রাজ্য সড়কের ক্ষেত্রে তা খতিয়ে দেখার দায়িত্ব দেওয়া হল রেল ইন্ডিয়া টেকনিক্যাল অ্যান্ড ইকনমিক সার্ভিসেস বা রাইটস-কে। বেসরকারি লগ্নি টানার প্রাক্-সম্ভাব্যতা নিয়ে ওই সমীক্ষা প্রথমে যে-পাঁচটি রাজ্য সড়কে শুরু হবে,কলকাতা-বাসন্তী সড়ক তার মধ্যে অন্যতম। বাকি চারটি রাস্তা হল দু'নম্বর রাজ্য সড়ক (হুগলি-বাঁকুড়া-খাতড়া-বিষ্ণুপুর-আরামবাগ হয়ে তারকেশ্বর-বৈদ্যবাটী)।চার নম্বর রাজ্য সড়ক (মেচগ্রাম-ঘাটাল-চন্দ্রকোনা-গোয়ালতোড়-রাইপুর-খাতড়া হয়ে মানবাজার-বাঘমুণ্ডি-ঝালদা)
ভজিরাভুধ

ফরা বাট সমডেট ফরা পরামেন্থারমাহ ভজিরাভুধ ফরা মংকুট কলাও চাও যু হুয়া (), বা ফরা বাট সমডেট ফরা রামাতিবদি সি সিন্থারমাহ ভজিরাভুধ ফরা মংকুট কলাও চাও যু হুয়া (), বা ষষ্ঠ রামা (১ জানুয়ারি ১৮৮০ – ২৫ নভেম্বর ১৯২৫), শ্যামদেশের (থাইল্যান্ডের) চক্রী রাজবংশের ষষ্ঠ রাজা ছিলেন। তিনি ১৯১০ থেকে তার মৃত্যু অবধি রাজ করেছিলেন। রাজা ভজিরাভুধ শ্যামদেশীয় জাতীয়তাবাদ সৃষ্টি এবং প্রচার করার জন্য পরিচত হন। তার রাজত্বকালে শ্যামদেশ গণতন্ত্রের পথে আরও এগিয়েছিল।
রাজ্য সড়ক ৪এ (পশ্চিমবঙ্গ)

রাজ্য সড়ক ৪এ হল পশ্চিমবঙ্গের পুরুলিয়া জেলার রাজ্য সড়ক।এই রাজ্য সড়কটি টুলিন থেকে ঝালদা পর্যন্ত গেছে।
রাজ্য সড়কটি তুলিন এর কাছে ১৮ নম্বর জাতীয় সড়ক (ভারত) থেকে উৎপন্ন হয়ে ঝালদা পর্যন্ত গেছে।এখানে এটি ৪ নং রাজ্য সড়ক এর সঙ্গে যুক্ত।সড়কটি চাস মোড় এ শেষ হয়েছে।এই রাজ্য সড়কটি ৩৯ কিলোমিটার দীর্ঘ।
কলকাতা-বাসন্তী হাইওয়ে

কলকাতা-বাসন্তী হাইওয়ে বা বাসন্তী হাইওয়ে হল কলকাতা এর ইস্টর্নার মেট্রোপলিটন বাইপাস-এর থেকে বাসন্তী পর্যন্ত ১ নং রাজ্য সড়ক (পশ্চিমবঙ্গ) বা ১ নম্বর রাজ্য সড়ক এর অংশ।এই হাইওয়ে দ্বারা বাসন্তী তথা সুন্দরবন-এর সঙ্গে কলকাতার যোগাযোগ সহজ ও আরামদাক হয়েছে। এই সড়ক পথে পর্যটকরা সুন্দরবনে ভ্রমণে যেতে পারেন।
উন্নয়নের লক্ষ্যে বেসরকারি বিনিয়োগ টানা যাবে কি না, সেই ব্যাপারে সমীক্ষায় নামছে রাজ্য সরকার। প্রথম ধাপে পাঁচটি রাজ্য সড়কের ক্ষেত্রে তা খতিয়ে দেখার দায়িত্ব দেওয়া হল রেল ইন্ডিয়া টেকনিক্যাল অ্যান্ড ইকনমিক সার্ভিসেস বা রাইটস-কে। বেসরকারি লগ্নি টানার প্রাক্-সম্ভাব্যতা নিয়ে ওই সমীক্ষা প্রথমে যে-পাঁচটি রাজ্য সড়কে শুরু হবে, কলকাতা-বাসন্তী হাইওয়ে তার মধ্যে অন্যতম। বাকি চারটি রাস্তা হল দু'নম্বর রাজ্য সড়ক (হুগলি-বাঁকুড়া-খাতড়া-বিষ্ণুপুর-আরামবাগ হয়ে তারকেশ্বর-বৈদ্যবাটী)।চার নম্বর রাজ্য সড়ক (মেচগ্রাম-ঘাটাল-চন্দ্রকোনা-গোয়ালতোড়-রাইপুর-খাতড়া হয়ে মানবাজার-বাঘমুণ্ডি-ঝালদা)
নিকোটিনামাইড অ্যাডেনিন ডাইনিউক্লিয়টাইড ফসফেট

নিকোটিনামাইড অ্যাডেনিন ডাইনিউক্লিয়টাইড ফসফেট, সংক্ষেপে NADP একটি সহউৎপাদ হিসেবে ব্যবহৃত এনাবলিক প্রতিক্রিয়া যা লিপিড বা নিউক্লিক অ্যাসিড  এবং NADPH সংশ্লেষণে প্রয়োজন। পূর্বে একে বলা হতো ট্রাইফসফোপাইরিডাইন নিউক্লিওটাইড (সংক্ষেপে TPN)।
বি উপপাদ্য

বি-উপপাদ্য হলো গণিতশাস্ত্রের একটি সসীম গ্রুপের উপপাদ্য যা বি-ধারণা নামেও পরিচিত।
যদি  formula_1 সসীম গ্রুপের উদঘাতনের কেন্দ্রীভূতকারী হয় তবে  formula_2  এর প্রত্যেক উপাদান formula_1 এর পরিপূরক হবে।
নবাবপুর সরকারি উচ্চ বিদ্যালয়

নবাবাপুর সরকারি উচ্চ বিদ্যালয় (ইংরেজি:Nawabpur Government High School) পুরান ঢাকার কাপ্তান বাজার এলাকায় অবস্থিত। এই বিদ্যালয় ১৯৩৫ সালে প্রিয়নাথ হাই স্কুল নামে প্রতিষ্টিত হয়। এটি পুরান ঢাকার একটি ঐতিহ্যবাহী এবং সুনামধন্য শিক্ষা প্রতিষ্ঠান। নবাবপুর সরকারি উচ্চ বিদ্যালয়ে ২য় থেকে ১০ম শ্রেণী পর্যন্ত শিক্ষাদান করা হয়। এখানে নবম ও দশম শ্রেণীর শিক্ষার্থীদের জন্য বিজ্ঞান শিক্ষা এবং বেবসায়িক শিক্ষার ব্যবস্থা রয়েছে এই বিদ্যালয়ে বি এন সি সি, স্কাউট, রেড ক্রিসেন্ট এর এক একটি শাখা রয়েছে।
বিক্রমপুর নিবাসী শিক্ষানুরাগী, জমিদার শ্রী প্রিয়নাথ পাল ১৯৩৫ সালে তার নিজের নামে এই বিদ্যালয়টি প্রতিষ্ঠা করে ছিলেন। তখন এই বিদ্যালয়ের নাম ছিলো প্রিয়নাথ হাই স্কুল। 
১৯৫১ সালে স্কুলটি সরকারি নিয়ন্ত্রণে এসে পরলে নাম পরিবর্তন করে নবাবপুর সরকারি উচ্চ বিদ্যালয় রাখা হয়। 
নবাবপুর সরকারি উচ্চ বিদ্যালয়ের বাদক দল তৎকালীন পূর্ব পাকিস্তানের খুব বিখ্যাত ছিল। পাকিস্তানের রাষ্ট্রপতি ফিল্ড মার্শাল আউয়ুব খান ও তৎকালীন পূর্ব পাকিস্তানের গভর্নর মোনায়েম খান ১৯৬৬ সালে এই বিদ্যালয়ের ব্যান্ড পার্টিকে বিশেভাবে পুরস্কৃত করেন। 
বাংলাদেশের স্বাধীনতা যুদ্ধে এই বিদ্যালয়ের জুয়েল, ফয়জুল মিন্টু সহ নাম না জানা অনেক ছাত্র শহীদ হয়।
১৯৯৯ সালের ছাত্রদের উদ্যোগে ২০১৭ সালের ফেব্রুয়ারি মাসে দ্যা নবাব নামে নবাবপুর সরকারি উচ্চ বিদ্যালয়ের প্রাক্তন ছাত্রদের সংগঠন গঠিত হয়। প্রতি বছর রমজান মাসের দ্বিতীয় জুম্মাহবার "দ্যা নবাব" পরিবার থেকে "নবাব ইফতার" অনুষ্টিত হয়ে থাকে।
২০২৩ সালে এই বিদ্যালয়ের বি এন সি সি শাখা সাময়িক বন্ধ ঘোষণা করা হয় 
২০২৫ সালের নবম শ্রেণীর পাঠ্যবই "বাংলা সাহিত্য" এর ১৩৫ পৃষ্ঠায় বিদ্যালয়ের প্রাক্তন শিক্ষার্থী আনিসুজ্জামান-এর লেখা গদ্য "আমাদের সংস্কৃতি" তে কবি পরিচিতি অংশে বিদ্যালয়ের নাম উল্লেখ করা আছে। 
নিচে নবাবপুর সরকারি উচ্চ বিদ্যালয় এর সম্মানিত শিক্ষকগণদের তালিকা উল্লেখ করা হলো:
নবাবপুর সরকারি উচ্চ বিদ্যালয়ের সাবেক শিক্ষার্তীদেরকে "নবাব" আখ্যায়িত করা হয়।
শিক্ষার্থীবৃন্দ
আনিসুজ্জামান (শিক্ষাবিদ, লেখক, জাতীয় অধ্যাপক) (ব্যাচ-১৯৫১)
সৈয়দ আবদুল্লাহ খালিদ (অপরাজেয় বাংলা এর ভাস্কর, একুশে পদকপ্রাপ্ত ) (ব্যাচ-১৯৬১)
মাহবুব তালুকদার (সাবেক নির্বাচন কমিশনার) (ব্যাচ-১৯৬১)
দুলাল তালুকদার (ফেলো, বাংলা একাডেমি) (ব্যাচ-১৯৬৩)
আবুল কালাম শামসুদ্দিন (মুক্তিযোদ্ধা, বীর শহীদ) (ব্যাচ-১৯৫৭)
নাসির উদ্দীন ইউসুফ(চলচ্চিত্র পরিচালক, ক্র্যাক প্লাটুনের সদস্য) (ব্যাচ-১৯৬৬)
শিক্ষকবৃন্দ
বশীর মুর্তজা(স্বাধীনতা পদকপ্রাপ্ত চিত্রশিল্পী) (১৯৫৫-১৯৫৬)
অজিতকুমার গুহ(একুশে পদকপ্রাপ্ত লেখক) (১৯৪২-১৯৪৮)
কাজী আব্দুল বাসেত(একুশে পদকপ্রাপ্ত চিত্রশিল্পী) (১৯৫৬-১৯৫৭)
কাজী কাদের নেওয়াজ (বাংলা একাডেমি পদকপ্রাপ্ত কবি) (১৯৪৬-১৯৫১)
মুহাম্মদ কিবরিয়া (তমঘা-ই হাসিন কারকারদেগি,স্বাধীনতা পুরস্কারপ্রাপ্তশিল্পী, প্রফেসর ইমেরিটাস অফ ঢাকা বিশ্ববিদ্যালয়) (১৯৫১-১৯৫৪)
নবাবপুর সরকারি উচ্চ বিদ্যালয় এর ফেইসবুক গ্রুপ: https://www.facebook.com/groups/nawabpur
প্রাক্তন ছাত্র সংগঠন "দ্যা নবাব" এর ফেইসবুক গ্রুপ : https://www.facebook.com/groups/979445368857153
বিদ্যালয়ের ওয়েবসাইট : http://www.nawabpurghs.edu.bd/
সি টিভি (তুরস্ক)

সি টিভি হল তুরস্কভিত্তিক একটি পাকিস্তানি টেলিভিশন চ্যানেল।
সি টিভি হল তুরস্কের ইস্তাম্বুলভিত্তিক একটি টিভি চ্যানেল। ২০১৫ সালে চ্যানেলটি প্রতিষ্ঠিত হয় এবং নিজস্ব কার্য়ক্রম শুরু করে। চ্যানেলটি প্রভাতী অনুষ্ঠান, সিরিয়াল ও কার্টুন সম্প্রচার করে থাকে।